Башҡорт тоҡомло аттарҙың яңыртылыуы ихтимал\nАуыл хужалығы белгестәре малдарҙы чиплау буйынса яңы үҙгәрештәр индерә. Бығаса ҡулланылған алым 80-се йылдарҙан килә һәм хәҙер уны белгестәр иҫкергән тип бара. Башҡортостанда бөгөн 124 меңләп баш йылҡы малы иҫәпләнә. Уларҙың 90 проценты башҡорт тоҡомло.\nХалыҡ ижадында «сысҡан һыртлы» тип аталыуы башҡорт аттарының иң төп сифаттарының береһе һанала. Тышҡы ҡиәфәтенән башҡа сифаттарын, төҫөн, физик күрһәткестәрен иҫәпкә алмағанда ла, сысҡан һыртлы һәм күбәләкле булыуы башҡорт атын башҡа, мәҫәлән, ҡаҙаҡ һәм яҡут аттарынан айырып торған һәм уларҙың боронғолоғона ишара иткән. Өфө районында урынлашҡан йылҡы заводы республика, Рәсәй ауыл хужалығы даирәләрендә үҙҙәре тәрбиәләгән аттары һәм етештергән ҡымыҙы менән яҡшы таныш. Был хужалыҡта башҡорт аттары тураһында иң дөрөҫ һәм аныҡ мәғлүмәт тупланған, йылҡы үрсетеү фәнни талаптарға таянып тормошҡа ашырыла. Ҡолондарға чип ҡуйыу предприятие етәкселегенең ҡулланылышҡа индергән яңы алымдарының береһе. Ул малдың үҫешен, генетикаһын күҙәтеү йәһәтенән отошло.\nҒалимдар фекеренсә, 30-40 йылдан башҡорт тоҡомло аттарҙа ҙур үҙгәрештәр көтә. Әгәр быға тиклем башҡорт аттары эшсе көс сифатында файҙаланылһа, хәҙер ул ит-һөт йүнәлешендә махсуслашҡан. Баҙар иҡтисады хужалыҡтан күберәк ҡымыҙ етештереүҙе талап итһә лә, тоҡомсолоҡ эше һәр ваҡыт беренсе урынға ҡуйыла.\nИраида Әхәтова, зооинженер, ауыл хужалығы фәндәре докторы: «Башҡорт тоҡомло аттар киләсәктә эреләнергә тейеш. Һәм һөлдә өлөшөнөң дә яҡшы үҫешеүе мөһим. Был йылҡысылыҡ тармағындағы төп талаптарҙың береһе».\nӘ бына башҡорт ҡымыҙын етештереү әлегә үҙгәрешһеҙ ҡала. Һөт һауыу осоро заводта йыл әйләнәһенә бара. Ҡолондар бейәләрҙән айырым аҫрала.\nҠолондар ғәҙәттә, әсәләренән тыуғас та бер ай самаһы үткәс кенә айырыла. 30 көн эсендә ул ныҡлап аяҡҡа баҫырға, кәүҙә ауырлығын арттырырға тейеш. Ә инде ҡымыҙ етештергән осорҙа әсәләре менән тик бер-нисә сәғәткә генә күрешә. 5-6 айҙан иһә тулыһынса яраҡлашҡас, үҙаллы тормошо башлана.\nҺуңғы йылдарҙа республика йылҡысылыҡ хужалыҡтарында таҙа тоҡомло башҡорт өйөрҙәрен үрсетеү буйынса байтаҡ эштәр башҡарыла. Элек тоҡомдоң таҙалығын һаҡлау ата-бабалар ысулы буйынса ойошторолһа, хәҙер тоҡом айғырҙарының линияһы, йәғни, шәжәрәһе етди контролдә тотола. Башҡорт аты буйынса 2011 йылға тиклемге күп мәғлүмәт Рязань ҡалаһында урынлашҡан йылҡысылыҡ буйынса Бөтә Рәсәй ғилми-тикшеренеү институтында һаҡлана. Башҡортостан ауыл хужалығы ғилми-тикшеренеү институтының йылҡысылыҡ бүлегендәге молекуляр генетик лабораториялағы тикшеренеүҙәр нигеҙендә хужалыҡтарҙағы иң сифатлы, көслө малдан өйөрҙәрҙең төп өлөшө туплана.\nБашҡорт тоҡомло аттар Рәсәйҙең бар төбәктәрендә лә тиерлек юғары ихтыяж менән файҙалана. Күптән түгел Төмән өлкәһендә йәшәүсе эшҡыуар ҙа ҡыҙыҡһыныу белдергән. Йылҡысылыҡ проектына ул 37 миллион һумдан ашыу аҡсаһын йүнәлтергә иҫәп тота.


Республика халҡының сәләмәтлеген нисек яҡшыртырға мөмкин? Медицина ярҙамын нисек сифатлы һәм арзан яһарға? Демографик пессимизмды еңеү өсөн нимәләр кәрәк? Уҙған йомала Әбйәлил, Баймаҡ райондарында һәм Сибай ҡалаһында БР Президенты Мортаза Рәхимов етәкселегендә үткән Республика Советының күсмә ултырышында ҡатнашыусылар ошо һәм башҡа һорауҙарға яуап эҙләнеләр. Форумда шулай уҡ БР Дәүләт Йыйылышы-Ҡоролтай Рәйесе Константин Толкачев, БР Хөкүмәте Премьер-министры Рафаэль Байдәүләтов, Хөкүмәт ағзалары, ҡала һәм район хакимиәте башлыҡтары, уларҙың социаль мәсьәләләр буйынса урынбаҫарҙары, дауаханаларҙың баш врачтары ҡатнашты.\nМедсоветҡа әҙерлек барышында төбәктә бихисап дауаханалар төҙөлдө һәм булғандары реконструкцияланды, учреждениеларға заманса медицина ҡорамалдары һатып алынды. Кешеләрҙең һаулығы тармаҡ учреждениеларының матди-техник базаһына ғына бәйле булмауын аңлап, республикала һаулыҡ һаҡлау мәсьәләләренә комплекслы ҡарайҙар. Шуға бәйле дауалау учрждениеларында күрһәтелгән медицина ярҙамын арзан һәм сифатлы яһау форумдың пленар өлөшөндә ҡаралған төп мәсьәлә булып торҙо.\nБашҡортостан Президенты Мортаза Рәхимов үҙенең докладында, һаулыҡ һаҡлауҙы финанслау күләме йылдан-йыл арта бара - быйыл ғына ул 18 миллиард һумдан ашыу тәшкил итте, тип билдәләне. Республика бюджетында быйыл 40-тан ашыу медицина объекты төҙөүгә һәм реконструкциялауға 1 миллиард 400 миллион һум ҡаралған. Әйтергә кәрәк, фельдшер- акушер пункттарынан башлап ҙур клиникаларға тиклем медицина ярҙамы күрһәтеү республикала ентекле уйланылғанконе цформыначалоформы. Беҙҙә юғары медицина технологияларын үҙләштереү яғынан да күп эштәр башҡарыла. Һуңғы өс йылда ғына өс гемодиализ үҙәге асылды. Ҡыуатов исемендәге Республика клиник дауаханаһының һәм Республика психиатрия дауаханаһының яңы корпустары сафҡа индерелде. Республика туберкулезға ҡаршы диспансерының хирургия бүлексәһе бинаһы төҙөлөп бөтөп килә. Республика онкология диспансеры биналарын реконструкциялау һәм яңы корпус төҙөү, республика наркология хеҙмәтенең матди-техник базаһын нығытыу тураһында ҡарар ҡабул ителде. Республика Советының киләһе, иҫәбе буйынса дүртенсе күсмә ултырышын Архангел, Белорет һәм Бөрйән райондарында үткәреү тап ауыл һаулыҡ һаҡлау системаһын үҫтереүгә етди этәргес бирәсәк - унда әҙерлек эштәре башланды ла инде.\nБөтә был эштәр, беренсе сиратта, медицина ярҙамын арзаныраҡ яһауға йүнәлтелгән. Уның сифаты иһә туранан-тура тармаҡтың кадрҙар ҡеүәтенә бәйле. Республикала медицина кадрҙары әҙерләүҙең һөҙөмтәле системаһы эшләп килә. Башҡорт дәүләт медицина университеты һәм һигеҙ урта профессиональ уҡыу йорто йыл һайын юғары һәм урта махсус белемле 2500-ҙән артыҡ белгес сығара.\nӘммә кадрҙар мәсьәләһен хәл иткәндә һаулыҡ һаҡлау хеҙмәткәрҙәренә эш хаҡы түләү системаһын артабан камиллаштырыу мөһим. "Бөгөнгө берҙәм тариф системаһынан эш хаҡы түләүҙең тармаҡ системаһына күсеүҙе уйлап хәл итергә кәрәк, - тине Мортаза Ғөбәйҙулла улы. - Бында хеҙмәт шарттары һәм уның ҡатмарлылығы, сифат һәм һөҙөмтәлелек иҫәпкә алынырға тейеш".\nБР Президенты ултырышта ҡатнашыусыларҙың иғтибарын кешеләрҙең сәләмәтлегенә кире йоғонто яһаусы проблемаларға йүнәлтте. Балаларҙың 30 проценты мәктәпте тамамлауға теге йәки был хроник сиргә дусар була, физик үҫеш яғынан артта ҡалған балалар һаны арта. "Бөтә был мәсьәләләр буйынса етди эшләргә кәрәк", - тип һыҙыҡ өҫтөнә алды Мортаза Ғөбәйҙулла улы.\nБашҡортостанда, бөтә илдәге кеүек үк, ҡан әйләнеше системаһы сирҙәренән үлем күрһәткесе юғары булып ҡала. 2006 йылда ғына йөрәк-ҡан тамыры ауырыуҙарынан 32 меңдән ашыу кеше үлде, уларҙың байтағы - эшкә һәләтле йәштәге кешеләр.\nЮл-транспорт һәләкәттәренән үлеүселәр ҙә бик күп. Былтыр ғына юл-транспорт һәләкәте эҙемтәһендә республиканың 1042 кешеһе һәләк булды, ә быйыл ун айҙа - 854 кеше.\n"Кешенең һаулығы медиктарға ғына бәйле түгел. Бөтә донъя һаулыҡ һаҡлау ойошмаһы мәғлүмәттәренә ҡарағанда, кешенең һаулығын булдырыусы факторҙар араһында медицинаға дүртенсе урын ғына бирелә! Ә тәүге өс урында - кешенең үҙенең йәшәү рәүеше, тышҡы һәм генетик факторҙар", - тине Мортаза Ғөбәйҙулла улы.\nҺис шикһеҙ, һаулыҡ культураһы юғары булыуы кәрәк. "Кешеләр үҙенең физик хәле тураһында хәстәрлек күрергә, сәләмәт йәшәү рәүеше алып барырға өйрәнһендәр ине. Был бигерәк тә йәштәргә ҡағыла. Ҡайһы бер үҫмерҙәр һәм ҡыҙҙар, үҙе, киләсәк тоҡомо тураһында һис уйламай, эскелек, тәмәке тартыу һәм хатта наркотиктар менән мауыға", - тип билдәләне республика Президенты.\nХәҙерге ваҡытта РФ Һаулыҡ һаҡлау һәм социаль үҫеш министрлығы яҡындағы 10 йылға һаулыҡ һаҡлау системаһын камиллаштырыу программаһын эшкәртә. Беҙҙең бурыс - уны әҙерләү этабында уҡ әүҙем ҡатнашыу. Республиканан тәғәйен тәҡдимдәр индерергә кәрәк. Артабан уға нигеҙләнеп, беҙҙең үҙебеҙгә оҙайлы ваҡытҡа тармаҡты үҫтереүҙең төбәк программаһын эшкәртергә тура киләсәк.


«Башҡортостан» киностудияһы хәҙер Әмир Абдразаҡовтың исемен йөрөтә // Мәҙәниәт | новости башинформ.рф\n15:52, 17 декабря 2018 Мәҙәниәт\n«Башҡортостан» киностудияһы хәҙер Әмир Абдразаҡовтың исемен йөрөтә.\nБашҡортостан Башлығы вазифаһын ваҡытлыса башҡарыусы Радий Хәбиров республика Хөкүмәтенең тейешле ҡарарына ҡул ҡуйған. Документ хоҡуҡи мәғлүмәт порталында баҫылған.\nӘмир Ғәбделмән улы Абдразаҡов — башҡорт актёры, сценарист һәм кинорежиссеры, Башҡорт АССР-ының атҡаҙанған мәҙәниәт хеҙмәткәре һәм Салауат Юлаев исемендәге дәүләт премияһы лауреаты. 50-гә яҡын телевизион фильм төшөргән, шул иҫәптән Башҡортостан телевидениеһында тәүге тапҡыр Я.Хамматовтың «Бөртөкләп йыйыла алтын» (1979) һәм Ғ. Ибраһимовтың «Кинйә» (1986) романдары буйынса күп сериялы нәфис телефильмдар. 2006 йылда Әмир Абдразаҡов «Һынмаҫ рух» документаль фильмы өсөн Башҡортостандың Салауат Юлаев исемендәге дәүләт премияһына лайыҡ булды. Бөтә донъяла танылыу яулаған опера йырсылары Асҡар һәм Илдар Абдразаҡовтарҙың атаһы.


КҮРЕР КҮҘГӘ БАЙРАМ ҒЫНА » журнал Башкортостан кызы | Башҡортостан ҡыҙы журналы\nИнзира Мансурова тәҡдим иткән стилләштерелгән футболкаларҙа һәр кем үҙен бәхетле тоя. Быуаттар дауамында һыналған, милли кейемебеҙҙең күркәм бер элементы булған иҙеү (селтәр) һүрәте төшөрөлгән ҡарҙай аҡ һәм сифатлы футболкалар эйәһен зауыҡлы ла, заманса ла, милли йолаларыбыҙға тоғро ла итеп күрһәтә. Кер йыуыу машинаһында ҡат-ҡат йыуһаң да, биҙәге уңмай. Үҙегеҙҙең йә яҡындарығыҙҙың кәйефен күтәргегеҙ килһә, иҙеү һүрәте төшкән ошондай футболка бүләк итегеҙ!\nУның өсөн телефонығыҙҙан +7 9374717898 һандарын йыйырға йә «Ву Hand Shoр» бутигына («Ирәмәл» сауҙа һәм күңел асыу комплексының икенсе ҡатында) мөрәжәғәт итергә генә кәрәк. Хаҡы – 900 һум.\nФутболкаларҙы «Һомай» студияһы һылыуҡайы, Хәйбулла ҡыҙы, Башҡорт дәүләт педагогия университеты студенты Дилә Рәсембәтова менән Әбйәлил һылыуы, Рәсәй Хөкүмәте янындағы финанс университетының Өфө филиалында белем алыусы Гөлнара Рәхмәтова кейеп күрһәтте.


Бөгөн еңел юлдар яратмаған, гел ҡатмарлыҡтар аша йөрөргә ынтылған Баныуҙың яратҡан машинаһы - ГАЗ-66 тураһында һөйләшәйек » «Йәшлек» гәзите | Газета «Йәшлек» | Официальный сайт газеты Йэшлек\nГазета "Йәшлек" » Яңылыҡтар таҫмаһы » Бөгөн еңел юлдар яратмаған, гел ҡатмарлыҡтар аша йөрөргә ынтылған Баныуҙың яратҡан машинаһы - ГАЗ-66 тураһында һөйләшәйек\n11.08.2019 Бөгөн еңел юлдар яратмаған, гел ҡатмарлыҡтар аша йөрөргә ынтылған Баныуҙың яратҡан машинаһы - ГАЗ-66 тураһында һөйләшәйек\n"Шишәт шистой", "шишига", "шишарик", "шишка" исемдәрен йөрөткән был йөк автомашинаһы һаман да илебеҙҙә сәнәғәттә, ауыл хужалығында, шәхси ҡулдарҙа һәм Рәсәй армияһында киң ҡулланыла.\nБыл машинаның конструкцияһы шул тиклем компактлы, уны хеҙмәтләндереүе лә яйлы һәм осһоҙло булыуы уның конструкторы - Александр Просвирнинға бәйле.\nТәүге ГАЗ-66-лар 1957 йылда һынауҙарға ебәрелгән, 1964 йылдан иһә конвейер эшләй башлай. Машина иң тәүҙә хәрбиҙәргә эләгә һәм СССР менән Рәсәй Ҡораллы көстәре уны күпләп ҡуллана башлай.\nБыл автомобиль нимәһе менән отошло? Түбәндә ҡарайыҡ:\n- кабина аҫтына урынлашҡан ЗМЗ-66 бензин двигателенең ҡеүәте 125 ат көсө тәшкил итә. Был сама көс моменты минутына 2 мең әйләнешкә тура килә. Тимәк юлһыҙ ерҙә, батҡаҡта йөк менән батҡанда машинаны моторҙы артыҡ көсләмәй генә сығарып була;\n- юлһыҙ ерҙән үтеү мөмкинлеге. Машинаның ауырлығы алғы һәм артҡы күсәргә тигеҙ бүленгән. Бынан тыш, төбө һәм юл араһында ара бик ҙур, тәгәрмәстәре тыны кабинанан идара ителә һәм компрессорҙан тултырыла. Алғы һәм артҡы күперҙәр конструкцияһында кулачоклы дифференциалдар бар - улар машинаға текәнән, таштан үтергә мөмкинлек бирә. ГУР гидравлик көсәйткес булыуы рулде өйрөлтөүҙе еңел итә. Алда лебедка бар;\n- машинаның ауырлығы алғы һәм артҡы күсәргә 50:50 нисбәтендә тигеҙ бүленгәне ВДВ-ға айырыуса оҡшаған. 66-сыны һауанан ташлағанда ул тәгәрмәстәренә тигеҙ ултыра десант вертолет-самолеттары люктарына еңел үтә, артыҡ ауыр ҙа түгел.\nХәрбиҙәр ГАЗ-66-ны ябай борт платформалы рәүешендә йөк ташыуҙа, тент һәм эскәмйәләр ҡуйып, һалдаттарҙы ултыртып йөрөүҙә ҡулланған. Бынан тыш, көплө будкалы һәм КУНГ кузовтарында ремонт оҫтаханалары, күсмә аш-һыу әҙерләү һәм икмәк бешереү пекарнялары, ДДУ дезинфекция ҡоролмалары, штаб-идара машиналары, радиостанциялар, медпункттар, автобустар кеүек моделдәр булған. Зенит орудиелары, "ГРАД" системаһы, автоматик миномет ҡоралдары ла ҡуйылған. Тик Афған һуғышы ғына был машинаның мина-маҙарҙан шартлағанда ныҡ хәүефле икәнен күрһәткән - капотлы "Урал" һәм "ЗиЛ-131"ҙәр был йәһәттән күпкә өҫтөн.\nМашинаның етешһеҙлектәре лә бар. Ҡатмарлы трансмиссия, "тешле" тәгәрмәстәр яғыулыҡты күп исрафлай. "66"-ның олоп килеүен әллә ҡайҙан ишетергә һәм танырға мөмкин. Тиҙлек алмаштырыу рычагы ныҡ яйһыҙ, ҡулды артҡа йөрөтөргә кәрәк. Шулай ҙа өҫтөнлөктәре күберәк.\nГАЗ-66-ның һуңғы даналары бынан егерме йыл элек конвейерҙан сыҡты, уны капотлы "Садко" алмаштырҙы. Шулай ҙа был машина һаман да ҡулланыла, ул мәңгелек!


«Өфө» футбол клубы яңыртылған «Нефтсе» стадионында ҙур футболды ҡаршыларға әҙер // Спорт | новости башинформ.рф\n«Өфө» футбол клубы яңыртылған «Нефтсе» стадионында ҙур футболды ҡаршыларға әҙер\n16:44, 5 августа 2015 Спорт\nӨФӨ, 2015 йыл, 5 август. /«Башинформ» мәғлүмәт агентлығы, Дмитрий Слезин/.\nЯңыртылған «Нефтсе» стадионының матбуғат үҙәгендә Рәсәй футбол Премьер-лигаһы кимәлендә тәүге тапҡыр матбуғат конференцияһы уҙҙы. Кисә Рәсәй футбол премьер-лигаһы комиссияһы һәм Башҡортостан полицияһы ошо 15 мең көйәрмәнгә иҫәпләнгән аренала уйындар уҙғарырға рөхсәт бирҙе.\nМатбуғат конференцияһында «Өфө» футбол клубы президенты Марат Мәһәҙиев һәм клубтың генераль директоры Шамил Ғәзизов ҡатнашты.\nКиң мәғлүмәт саралары менән осрашыу «Өфө» футбол клубы һәм ғәмәлдәге чемпион — Санкт-Петербургтың «Зенит»ы араһында буласаҡ матчҡа арналды.\nСанкт-Петербургтың фанаттары өсөн 1200-ҙән ашыу билет бүленгән. Бөгөн иртән билеттар һатыла башланы һәм әлегә тиклем стадион кассаларында эш ҡайнай — сират юлға тиклем һуҙылған.\nМарат Мәһәҙиев һүҙҙәренсә, ниндәйҙер ҙур тантана үткәреү ҡаралмаған, шулай ҙа милли колорит буласаҡ. Стадионда көйәрмәндәр өсөн туҡланыу урыны асыласаҡ. Ҡунаҡтарҙы ла иғтибарһыҙ ҡалдырмағандар — уларҙың яғында ялан кухняһы эшләйәсәк.\nМарат Мәһәҙиев матчҡа йәмәғәт транспортында килергә саҡырҙы, сөнки автомобиль ҡуйыу урындары сикләнгән. Уйынды «Наш футбол» каналы (НТВ) күрһәтәсәк, тип билдәләнде.\nБарыһы ла ҙур спорт байрамын көтә. Йәкшәмбе, 9 августа, баш ҡала ваҡыты буйынса киске сәғәт 6-ла «өфөләр»ҙең «Зенит»ты еңәсәгенә өмөтләнергә ҡала.\nТеги: футбол,рәсәй футбол премьер-лигаһы


Албан әҙәбиәте — Башҡорт Википедияһы\nАлбан әҙәбиәте Викимилектә\nМартин Барлети, «Скандерберг тарихы»\nАлбан әҙәбиәте — албан телендә яҙылған әҙәбиәт. Был термин шулай уҡ албандар тарафынан яҙылған йәки Албанияла ижад ителгән әҙәбиәткә ҡарата ла ҡулланыла.\nҒосман хакимлығы ваҡытында (1500 йылдарҙан алып 1900 йылдар башына тиклем) албан әҙәбиәтенә төрөк һәм православ грек легенда һәм риүәйәттәре ҙур йоғонто яһай. Төрлө хикәйтәттәр быуындан-быуынға героик поэма, хикәйтә һәм легенда рәүешендә тапшырыла килгән. Ауыҙ-тел ижады телде һәм милли йолаларҙы һаҡлап ҡалырға ярҙам иткән. Албан халыҡ эпостары өсөн һигеҙ юллыҡ шиғырҙар хас, ә илдең төньяғы өсөн — ун юллыҡтар. Әҫәрҙәрҙең иң популяр геройҙары булып Скандерберг һәм төрөк солтанына ҡаршы торған ағалы-ҡустылы Муйо һәм Хәлил һанала. Бынан тыш, албан христиандары — «слав» тип йөрөтөлгән серб юнактары уларҙың дошмандары булып торалар. Айырып әйткәндә, Марко — Королевич. Бер ҡатын-ҡыҙҙың стенаға ҡуша ҡатырылғанлығы тураһындағы сюжет билдәле, балҡан фольклорындағы «Розафт ҡәлғәһе» һәм йыландар менән алыш тураһындағы «Дердь Элез Әлиә» тигән әҫәрҙәр киң таралған. Һуңғыһы буйынса шул уҡ исемде йөрөткән опера ла сәхнәгә сығарыла, уның либреттоһын Исмәғил Ҡадаре яҙа. Албан мифологияһында илаһи көстәр ҡатын-ҡыҙ сүрәтенә әүерелә алған убырҙар һәм мойрҙар һәм нимфалар ише грек персонаждары — оралар, заналар рәүешендә күҙ алдына баҫтырыла. Шулай уҡ ер Һылыуы — әкиәт һылыуҡайы ер аҫтында йәшәй, шәреҡ мәжнүнен хәтерләткән, хушһыҙ булып ғашиҡ булған егет кенә уға йәр була алған. Төркиәнән таҙ Хужа Насретдин — урыҫтарҙың иҫәр Иваны тибындағы персонаж тураһындағы көләмәстәре күскән.\nАлбан телендәге боронғо яҙма документтар 1462 йылдарға тура килә. Тәүге билдәлелек алған ҙур әҫәр — Марина Барлетиҙың «Скандерберг тарихы»; латин телендә яҙылған был әҫәр Европа илдәрендә, шул иҫәптән, Мәскәү батшалығында һәм Бөйөк Литва Кенәзлегендә лә киң танылыу яулай. Уның буйынса беренсе албан фильмы төшөрөлә (СССР менән берлектә төшөрөлә; Канн кинофестивалендә премияға лайыҡ була).\nКардинал Петр Будиҙың «Христианлыҡ тәғлимәте» тигән поэмаһы XVII быуатҡа ҡарай, һәм ул католик бароккоһы рухында яҙылған. Ғосмандар яулап алған осорҙан башлап төрөк, ғәрәп һәм фарсы үрнәктәре йоғонтоһонда яҙылған мосолман әҙәбиәте таралыш ала. Улар араһында күренекле Нәзим Фраҡул (1680—1760), Сөләймән Наиби (?-1772), Хәсән Зүҡо Камбери (1740-?) ише әҙиптәрҙең исемдәре билдәле. Улар шиғриәтенең темаһы — Исламды маҡтау, яҙмыш кирелектәренә ялыу, сатира, мөхәббәт.\nҒосман империяһы заманында, 1800 йылдар аҙағында, бер туғандар Наим һәм Сами Фрашери Албан милли яңырыу әҙәбиәтенең лидерҙарҙың береһе булып китәләр. Был милли хәрәкәт Гергь Фишта кеүек бик күп шағирҙарҙар өсөн тиҫтә йылдар дауамында илһамландырыу сығанағы була. Шулай уҡ Иеронима де Радуҙы ла телгә алырға була, уның ижадын Ламартин һәм Нобель премияһының тәүге лауреаттарының береһе Фредерик Мистраль үҙ итәләр. Танылыу алған милли яҙыусылар рәтенә Фан Нолиҙы ла индерергә мөмкин, ул 1920 йылдарҙа ил лидерына әйләнә (ул шулай уҡ билдәле тәржемәсе лә була). Фаиҡ Коница, Гийом Аполинерҙың дуҫы, шулай уҡ Нолиҙың арҡаҙашы була, ул албан авангардсылыҡ ижадына нигеҙ һалыусы була. Тәүге албан проза әҫәрҙәренең өлгөһө булып билдәле телсе Кристофордиҙың «Тау кешеләренең һунары» тигән әҫәре тора, ул урыҫ теленә лә тәржемә ителгән. Был хикәйәлә изге тау тип һаналған Томори культы сағылыш тапҡан. Үткән быуаттың баштарында Ғосмандарға ҡаршы көрәш тураһындағы новеллалар һәм мемуарҙар менән (фрагменттары рус теленә тәржемә ителгән) Михаль Грамено әҙәбиәткә килеп инә. Албан телендә ижад ителгән беренсе пьесаның авторы — шағир Андрон Чаюли, албан поэзияһындағы иң яҡшы сонеттар авторы Ндре Мьеды — Граменоның замандаштары була.\nҺуғыштар арауығындағы албан шағирҙарының һәм яҙыусыларының иң талантлыһы булып Николош Мигени һанала, ул «ҡәһәр һуҡҡан шағир» тигән исем йөрөткән Горький һәм Ницше йоғонтоһонда ижад иткән була.\nКоммунистар режимы ваҡытында цензура бик ҡаты ҡуйыла, ул илдең әҙәби тормошона бик ныҡ ҡамасаулай. Илдә бер партиялылыҡ юҡҡа сығыу менән, әҙәбиәт цензуранан ҡотола һәм үҫешеүен дауам итә. Албанияның әлеге көндә иң билдәле яҙыусыһы — ул бер нисә тапҡыр әҙәбиәт буйынса Нобель премияһына кандидат Исмәғил Кадар. Уның оппоненттары — диссидент, соцреализм тәнҡитсеһе, А. Д. Синявскийҙы һоҡландырған, албан постмодернизмына нигеҙ һалыусыҠасем Требешин. Шулай уҡ Дритеро Аголыны, Кокон Ведатты — күренекле тел белгесе, Шекспирҙы, "Анна Каренина"ны тәржемә итеүсене миҫал итеп килтерергә була. Рус теленә уның «Тормош тулҡыны буйлап» тигән романы тәржемә ителгән.\nЭнциклопедия мәҡәләһе «Кругосвет»\nhttps://ba.wikipedia.org/w/index.php?title=Албан_әҙәбиәте&oldid=807907 ҡабул ителгән\nБыл бит һуңғы тапҡыр 09:03 16 май 2018 үҙгәртелгән.


Беҙҙе әҙәбиәт тәрбиәләй » "Йәшлек" гәзите\nГазета "Йәшлек" » Конкурстар » Булат Солтангәрәев исемендәге республика премияһы » Беҙҙе әҙәбиәт тәрбиәләй\nЯратып, фәһем алып уҡыған әҫәрҙәремдең береһе – Ғәлимов Сәләмдең “Бала” поэмаһы. Автор ҡуҙғатҡан проблема бөгөн дә актуаль яңғырай. Геройҙарҙың ғаиләгә ҡарашы, бала тыуыу-тыумауы поэмала төп урын алып тора. Яҙыусы ошо әҫәре аша беҙҙе, үҫеп килгән йәш быуынды, ошо сетерекле тема тураһында уйланырға, йәштәрҙе яҙмыштарында төҙәтә алмаҫлыҡ хаталар яһамаҫҡа саҡыра. Поэма йәш быуынға дөрөҫ тәрбиә биргән әҙәбиәтебеҙҙең сағыу билдәһе тип әйтергә мөмкин!\nБеҙ бит ерҙә ҡунаҡ ҡына. Йәшәр өсөн, матур тормош көтөр өсөн тыуғанбыҙ. Ғүмер сикле, Хоҙай бүләге – фани донъяға килеү һәр кешегә лә тик бер тапҡыр ғына бирелә. Ошо арауыҡты әхлаҡи һәм мәҙәни үҫешкән шәхестәр булып үткәрһәк ине. Әммә күптәр уйланмаған аҙымдар яһай, ярамаған ҡылыҡтар аҙым һайын. Үҫмерлек осорон ауыр кисергән тиңдәштәремдең яҙмышын ҡарайым да, ошо ваҡытта ҡулдарында китап булһа, моғайын, күптәренең киләсәккә ҡарашы үҙгәрер ине, тип уйлайым. Шулар араһында иптәш ҡыҙым да бар ине. Ине, тип әйтәм, сөнки, яҙыҡ юлға баҫып, насар ғәҙәттәрҙе үҙ итте, һуңынан үҙ-үҙенә ҡул һалды. Ә уны иркәләп үҫтергән, бер ваҡытта ла ҡағып-һуҡмаған ата-әсәһенең һыҙланыуын күрергә яҙмаһын. Хәйер, баланың шундай булып китеүендә кем ғәйепле һуң? Моғайын, үҙе генә түгелдер, ваҡытында уның эске донъяһын аңламаған яҡын кешеләренең дә хатаһы бар, тигән фекерҙәмен.\nШунлыҡтан ата-әсәләрҙе бала яҙмышына битараф булмаҫҡа саҡырам. Уйланығыҙ, йәмәғәт, был турала, зинһар өсөн, уйланығыҙ. Ә һеҙ, тиңдәштәрем, киләсәк тураһында хәстәрләп, ата-әсәгеҙ йөҙөнә ҡыҙыллыҡ килтермәй йәшәһәгеҙ, ҡайһылай арыу булыр ине.\nӘленән-әле өләсәйемдең: “Беҙ был донъяға ҡунаҡҡа ғына килгәнбеҙ”, – тигән һүҙҙәре хәтергә төшә. Уның аҡыллы кәңәштәренә һаман да мохтажмын. Ул миңә бала саҡтан матур-матур әкиәттәр һөйләп, моңло йырҙар көйләп, әҙәбиәткә ҡарата һөйөү уятты. Шуға ла, рус мәктәбендә уҡыһам да, башҡорт әҙәбиәтенә битараф ҡалғаным булманы. Ғөмүмән, әҙәбиәт тәрбиәләй, дөрөҫ йәшәргә өйрәтә, тигән фекерҙәмен. Уҡып, белем алып, ғүмерҙе матур итеп үткәреүгә ни етә?!\nБулат Солтангәрәев исмендәге республика уҡыусылар премияһы хаҡында күптән иғлан ителде. Ләкин 10 – 11-се кластарҙа уҡыған егеттәр һәм ҡыҙҙар үҙҙәренең ижадын күрһәтергә һис тә ашыҡмай. Май айына тиклем ваҡыт әҙ, йомғаҡлауға тиклем ни бары 9 аҙна ҡалды. Ошо ваҡыт арауығында һеҙҙән илһөйәрлеккә арналған, йәштәрҙең проблемаларын асып һалған, уларҙан сығыу юлдары күрһәтеп яҙылған мәҡәләләр ҡабул итеп, гәзит биттәрендә сығарырға тейешбеҙ.\nМай айы башында алып килербеҙ ҙә, баһалама комиссияһы ҡарар әле, тигән фекерҙәрҙе лә ишетергә тура килде. Был уй дөрөҫ түгел. Мәҡәләләр “Йәшлек”тә мотлаҡ баҫылырға тейеш. Әйткәндәй, аҙаҡтан эштәрҙе филология фәндәре докторы, профессор, Башҡорт дәүләт университетының журналистика кафедраһы мөдире Тимерғәле Килмөхәмәтов рәйеслегендәге баһалама комиссияһы тикшерәсәк.\nБындай конкурста үҙеңдең көсөңдө һынап ҡарау мөмкинлеге һәр ваҡыт эләкмәй. Фәһемле фекерҙәрегеҙҙе “Йәшлек”тә баҫтырып, уның өсөн премия алырға бик шәп мөмкинлек бар, уҡыусылар!\nСығыу ваҡыты 20-03-2015, 11:12 | Ҡаранылар: 798


Милли проект Рәсәй ирекмәндәрен берләштерә\nБөгөн Рәсәйҙә ирекмәндәр хәрәкәте йылдан-йыл киңерәк үҫеш ала. Быға һәр төрлө конкурстар, гранттар ҙа булышлыҡ итә. “Рәсәй ирекмәне” Бөтә Рәсәй конкурсы туғыҙынсы йыл үткәрелә һәм ил буйынса тиҫтәләрсә мең проектты йыйып, уларҙың иң яҡшыларын тормошҡа ашырыуға юл аса.\nБыл конкурс тураһында төп мәғлүмәтте “Рәсәй ирекмәндәре” Берҙәм мәғлүмәт системаһы аша табырға, сараға бәйле барлыҡ яңылыҡтар менән танышып барырға мөмкин. Илебеҙҙә ирекмәнлеккә ҡағылышлы төп мәғлүмәти интернет-ресурс һаналған системаның адресы: добровольцы.рф.\n“Рәсәй ирекмәндәре” Берҙәм мәғлүмәт системаһы менән 1,5 миллион самаһы кеше, 500 меңдән ашыу ирекмән, 13 меңдән ашыу ойошма файҙалана. Тап ошо платформа ярҙамында теләге булған һәр кем “Рәсәй ирекмәне” Бөтә Рәсәй конкурсының шарттары менән таныша, үҙенең проектын тәҡдим итә, ирекмәнлек хәрәкәтенә ҡушылып, бихисап изге эштәр башҡара ала.\nИл етәкселеге лә был изге эшмәкәрлекте үҫтереүҙе яҡын киләсәктәге мөһим бурыстарҙың береһе тип билдәләй. Тап шуға күрә Рәсәй Хөкүмәте 2025 йылға тиклем Ирекмәнлекте үҫтереү концепцияһын әҙерләне.\n– Илебеҙҙә һеҙҙең фекерҙәштәр һаны артҡандан-арта бара, бында, әлбиттә, үҙегеҙ ҙә тырышлыҡ күрһәтәгеҙ. Һеҙ бөгөн йөҙҙәрсә мең, ә бәлки миллиондыр... Ҡайҙа ҡыйынлыҡтар бар, ҡайҙа аныҡ ярҙам кәрәк, ҡайҙа ғәҙеллек урынлаштырыу талап ителә – кешеләр шунда ашыға, – тигәйне ил Президенты Владимир Путин ирекмәндәр менән осрашыу барышында.


Башҡортостан аграрийҙары 67 процент иген йыйған // Иҡтисад | новости башинформ.рф\nБашҡортостан аграрийҙары 67 процент иген йыйған\n18:05, 6 сентября 2018 Иҡтисад\nБашҡортостан аграрийҙары 67 процент иген йыйған Фото: Башҡортостан Ауыл хужалығы министрлығы\nӨФӨ, 2018 йыл, 6 сентябрь. /«Башинформ» мәғлүмәт агентлығы, Галина Бахшиева/.\nБашҡортостан аграрийҙары яҡынса 1,2 миллион гектар бөртөклө һәм ҡуҙаҡлы культуралар йыйып алған, йәғни дөйөм күләмдең 67 проценты, тип хәбәр итә республика Ауыл хужалығы министрлығының матбуғат хеҙмәте.\nӘлеге ваҡытҡа төбәктә 2,287 миллион тонна иген йыйылған, гектарынан уртаса уңыш 19,2 центнер тәшкил итә.\nАграр ведомствола билдәләүҙәренсә, барыһынан да күберәк ашлыҡты Урал алды далаһы райондары йыйған. Был райондарҙа игендең уңышы 1 миллион тоннанан ашҡан.\nТеги: ауыл хужалығы, ашлыҡ, уңыш йыйыу


"СтройКА" ға килегеҙ, машина отоғоҙ!\n13 Ноябрь 2018, 17:51\n4 ноябрь, байрам көнө ҡалала урынлашҡан “СтройКА” гипермаркеты һатып алыусылар араһында бишенсе тапҡыр лотерея уйынын ойошторҙо.\nБыл бишенсе тапҡыр үткәрелгән юбилей байрамына халыҡ айырыуса күп йыйылды. “СтройКА” гипермаркеты ҡалала өс йыл ғына эшләүенә ҡарамаҫтан, һатып алыусылар араһында 4 автомобиль отторҙо, халыҡтың иң яратҡан төҙөлөш тауарҙары магазинына әйләнде һәм клиенттары араһында хөрмәт, ихтирам яулап өлгөрҙө.\nЮбилей проектына гипермаркет ныҡлап әҙерләнгән. Байрамға йыйылғандарҙы дөрөҫ туҡланыу “Right Bite” кафеһы төрлө тәмлекәстәр һәм ҡайнар сәй менән һыйланы. Магнитогорск ҡалаһынан саҡырылған “Баян-позитив” төркөмө дәртле музыка, йырҙар менән ҡыуандырҙы. Клоундар халыҡты көлдөрҙө лә, бейетте лә. Ата-әсәләре менән килгән балалар өсөн был көндө уйын майҙансығы эшләне. Кескәйҙәргә шарҙар, тәмлекәстәр бүләк ителде. Ә клоундар балалар менән төрлө уйындар уйнаны, фотоға төштө.\nБайрамды күңелле һәм дәртле итеп алып барыусы лотерея уйынын асыҡ тип иғлан итте. Купондарҙы байрамға килгән балалар тартып сығарып торҙо, ә һатып алыусылар сертификаттар, төрлө төҙөлөш кәрәк-яраҡтары отоп һөйөндө.\nБайрам көнөндә ойоштороусылар тарафынан 25 бүләк уйнатылды. Лотерея уйынында бер нисә тапҡыр бүләк отҡандар ҙа булды. Ә иң ҙур бүләк - тулы комплектациялы автомобиль Нива Шевроле кемгә эләгер һуң? Бына тантананың төп ваҡиғаһы - автомобиль уйнатыу ваҡыты етте. Юлиә исемле ҡыҙ купонды тартып сығарыу менән, алып барыусы 00803 һандарын иғлан итте һәм машинаға хужа ла табылды. Ҡалала йәшәгән Артур Хәбибуллин был бәхеткә эйә булды. Ул купонды тартып сығарған Юлиәгә лә 5 мең һум бүләк итте.\n- “СтройКА”ға тауар һатып алырға йыш йөрөйөм, сөнки йорттар төҙөү менән шөғөлләнәм. Бында төҙөлөш материалдары сифатлы. Машина отоу минең өсөн ҙур һәм көтөлмәгән бүләк. Ошо көндәрҙә ҡатынымдың тыуған көнө, был автомобилде мин ҡатыныма бүләк итәм.\nСКЛЯРОВ Кирилл Викторович, “СтройКА” проекты етәксеһе:\n- Был проект бик уңышлы ла, отошло ла булып сыҡты. Лотерея уйынында ҡатнашыусылар ҙа йылдан-йыл күпләп арта бара. “СтройКА” гипермаркеты Белорет ҡала-районында, Бөрйән, Әбйәлил, Учалы халҡы араһында ла билдәлелек яуланы. Халыҡҡа тәҡдим ителгән тауарҙар ассортименты ла, башҡа төҙөлөш магазиндарына ҡарағанда, күпкә киң һәм бай. Шулай уҡ беҙҙең гипермаркетта төрлө акциялар, байрам һайын ташламалы хаҡтар, пенсионерҙар өсөн осһоҙораҡ хаҡтар билдәләнгән. Һатып алыусыларға уңайлы шарттар, яҡшы мөнәсәбәт булдырылған. Гипермаркетта үҙ эштәрен яҡшы белгән, һәр тауарға дөрөҫ аңлатма бирерҙәй профессионалдар эшләүе лә күп нәмә тураһында һөйләй. Клиенттарҙың һатып алған тауарҙарын өйҙәренә алып барып биреү ҙә ойошторолған. Әлбиттә, был проектты беҙ артабан да дауам итәсәкбеҙ. Киләһе йылда ла һатып алыусыларҙы тағы ла яҡшыраҡ һәм ҡыйбатыраҡ автомобиль менән ҡыуандырасаҡбыҙ. Беҙгә килегеҙ, беҙҙең менән бергә булығыҙ!


Яҡуп Ҡолмойҙоң 100 йыллығы: Өфөләге урамға шағирҙың исеме бирелә һәм уның юбилей кисәһе уҙғарыла // Мәҙәниәт | новости башинформ.рф\n27 июнь, Кесе йома\nЯҡташыбыҙ Александр Сергеев байдаркала ишеү буйынса Европа уйындарында «алтын» яуланы\nБашҡортостан башлығы вазифаһына кандидаттар күрһәтеү тамамланды\nӨфөнөң «Ҡала рекламаһы» предприятиеһы етәксеһе алмашынды\nАлдағы ял көндәрендә төбәккә йәйге эҫе әйләнеп ҡайта\nБашҡортостанда өсөнсө тапҡыр «Табын-фест» йәштәр фестивале ойошторола\nАуылдарҙа пенсияға 25 процентлыҡ өҫтәмә алыусылар исемлеге киңәйтелде\nРадий Хәбиров Рәсәйҙең иң яҡшы губернаторҙары иҫәбенә инде\n12:34, 24 мая 2018 Мәҙәниәт\nӨФӨ, 2018 йыл, 24 май. /«Башинформ» мәғлүмәт агентлығы, Ләйлә Аралбаева/.\nБашҡортостанда танылған башҡорт шағиры һәм журналист Яҡуп Ҡолмойҙоң тыуыуына 100 йыл тулыуҙы билдәләйҙәр (1918 — 1994).\nБашҡортостан Хөкүмәте бойороғона ярашлы, ойоштороу комитеты составы һәм юбилей сараларын үткәреү планы раҫланған.\nЮбилей тантаналары 2018 йылдың октябрендә Өфөлә һәм Ишембай районында ойошторола.\nӨфөләге урамдарҙың береһенә Яҡуп Ҡолмойҙоң исеме бирелә.\nИшембай районының Ҡанаҡай ауылында шағир тыуып үҫкән йортта мемориаль таҡтаташ ҡуйыу күҙаллана.\n«Китап» нәшриәтендә Яҡуп Ҡолмойҙоң һайланма әҫәрҙәре донъя күрергә тейеш. Шағирҙың 100 йыллығына Башҡортостандың Милли әҙәби музейы һәм республиканың Милли китапханаһы юбилей күргәҙмәләрен әҙерләй.\nЯҡуп Ҡолмой Бөйөк Ватан һуғышында ҡатнашҡан. «Ҡыҙыл Башҡортостан», «Ленинсы», «Кызыл тан» гәзиттәрендә — үҙ хәбәрсе, әҙәби хеҙмәткәр, радиола, БАССР-ҙың Министрҙар Советы ҡарамағындағы телевидение һәм радиотапшырыуҙар дәүләт комитетының әҙәби тапшырыуҙар редакцияһында эшләгән. 20-нән ашыу шиғырҙар һәм поэмалар йыйынтығы авторы.\nТеги: юбилейҙар, әҙәбиәт


Утын (Хикәйә) » «Йәшлек» гәзите | Газета «Йәшлек»\nГазета "Йәшлек" » Әҙәбиәт » Утын (Хикәйә)\n23.02.2019 Утын (Хикәйә)\n...Эйе, күпте күргән был башымдың\nБер үк заттан түгел аҡтары,\nШуға күрә күңелемә төштө\nҠайһы аҡтарҙың ҡара таптары...\n“Минеке – аяғын, Ғәрифәнеке – күҙен, Сәлих ҡулын ҡалдырып ҡайтты. Был, әҙәм аҡтығы, һап-һау. Бер яраһы юҡ. Беҙҙекеләр дауна теге донъяла. Бер ни булмағандай йәшәп ята. Кеше белмәй ти инде. Кем икәнен. Ҡасҡын, дезертир, һатлыҡ йән... Ишшү һиңә ярҙам...”\nМөхәммәттең ҡолағына бөкө тығылмаған. Бабай, күкһел күҙҙәрен йомғолап, ҡалтырана-ҡалтырана кеҫәһенән валидол алып ҡабып, тулаған йөрәген ҡапшап тора бирҙе лә, тәрән тын алғас, арыуланғандай булды. Анау күлдең юшҡыны кеүек, күптән таштай ҡатҡан күңелен йыуатыусы юҡ шул. Хәләле менән хушлашҡанға ике йыл. Ғүмерен өҙөргә ниместең бер пуляһы ла етер ине. Пулялар ҡолағы төбөнән һыҙғыра-һыҙғыра осто, йәнен ала алманы. Ҡоралһыҙ-ниһеҙ үҙеңдекеләр язалай... Әрнетә, күҙ ҡабаҡтарында йыйылған әсе күҙ йәштәре төйөрө ана-бына түгелергә тора. Магазинда сиратһыҙ, этелә-төртөлә барып, аҡсаһын ырғытып, бер шешә “Московская”ны ҡуйынына тығып өлгөрмәне, бер нисә ҡатын ябырылып тартып алды. “Мин – ветеранмын...” “Ветеран, имеш, берәү. Һуғышмаған кеше ветеран буламы?!” – тип үҙһүҙлеләнде яуҙа хәбәрһеҙ юғалған Динмөхәмәттең әбейе Бәҙеғол. “Тегендә, алыҫ Германияла, беҙҙе эткә лә һанамай ҡырған, балаларыбыҙҙы штык осона элгәндәрҙе, аҫып, яндырып, ағыулап, рухыбыҙҙы һындыра алмағандарҙы ҡатындары кемгә һанай икән...” – тип уйланды бабай. Аңы юйыла яҙып, ҡарт магазиндан сыҡты. Ямғыр биҙрәләп ҡоя ғына. Мөхәммәт ҡарт, ишеткәненән оялғандай, күҙҙәрен дә күтәреп ҡарамай, ике баҫаһын бер атлап, ҡайтыу яғына ыңғайланы. ямғыр биҙрәләп ҡойһа ла, ут-һыуҙы кискән һуғышсының хәленә инеп, өҫтөнә яғылған бысраҡты йыуып төшөрә алмай шул. Ул күл буйына теҙелгән барактарҙың береһенә ыңғайланы. Ишек төбөнә еттем тигәндә, аяҡ аҫтындағы биҙрәләргә эләгеп, соҡорҙа йыйылған һыуға ултыра төшә яҙҙы. Ауа-түнә бүлмәһенә инде. Тәҙрәһенән тышҡа күҙ һирпте. Болотло йонсотҡос көн былай ҙа китек күңелен етемһерәтте. Ҡараңғылыҡ уға юлдаш була алмай. Карауатына гөрһөлдәп ауҙы. Кейеменә һеңгән һыу, күләүек булып ағып, иҙән ярыҡтарынан түбәнгә һарҡты.\n“Ҡәһәр һуҡҡан һуғыш... – тип өшәнеп ҡалтыранды ветеран. – Ошоғаса рәнйетте... Әле булһа артымдан ҡалмай... Ҡорт шикелле кимерә. Бинахаҡҡа...” – тип өҙгөләнде. “Их, теге ҡатындар менән яғалашаһы ине. Илен фашисҡа һатҡан, тиҙәр. Уйламай һөйләгән – ауырымай үлгән... Һөйәкһеҙ тел ауыҙҙары эсендә болғанып, булмағанды сәйнәгәндән күңелдәре буламы? Сей яраға тоҙ һибеп ҡалайыҡ, тиҙәрме?”... Миналар шартлап, ярсыҡтары теткеләп сыбарлаған аяҡтары әрнеп, үҙәгенә үткәреп һыҙларға тотондо. Яуҙарҙа фашизм этлегенән ҡаҡшаған йөрәге туҡтауһыҙ семтеп, сәнскеләп, үҙен һиҙҙерҙе. “Артыҡмын икән. Минһеҙ рәхәтләнеп йәшәрһегеҙ... Дөрөҫ әйтәһегеҙ. Миңә лә ер аҫтына күсенергә ваҡыт еткән. Әммә ул – Аллаһы Тәғәләнең эше..."\nЕүеш кейеме былай ҙа туңған тәнен үҙәгенә үтеп өшөтөп ҡалтырата. Һуғыш яландарында ҡара төтөн, әсе һөрөм еҫкәп, көс еткеһеҙ ауыр эштәрҙә эшләп, һалҡын камераларҙа аунап, иңенә төшкән ауырлыҡтар уның кешелек сифатын ҡаҡшата алмағанды, бөгөн ауылдаш ҡатындары тереләй үлтерҙе. Йән асыуынан еүеш кепкаһын ситкә һелтәне. Яугирҙы үртәгәндәй, йонсотҡос яуым-төшөм уғата шашып ҡоя бирә лә, яңғыҙаҡты йыуатҡандай, тәҙрә быялаһын йыуырға тотона. Күптән яғылмаған еүеш тәпәш бүлмәһендә күҙ ҡабаҡтары ауырайып, бына-бына йомолор төҫлө. Киске шәфәҡ тау артына байыған да, күк йөҙөн алһыу төҫкә буяған. Иртәгә ямғыр туҡтар. Ямғыр, унан ғәфү үтенгәндәй, киске һалҡында аҡ күбәләктәргә әйләнеп, ел ыңғайына тәҙрәһенә еңелсә бәргесләй.\nҠарт торорға ынтылды. Тырыша торғас, карауаты ситенә таянды. Бүлмәһенә күҙ йүгертте. Мейес буйындағы сөгөнгә өҫтән аҡҡан һыу мөлдөрәмә тулып ташып, тишек эҙләп, иҙән буйлап йүгерә.\nКемдер килә түгелме? Яуындан шешенгән ауыр ишек шығырланы. Тракторсы Рәхимйән икән. Ҡосаҡлап индергән утынын көлдөксәгә һалды. Өнһөҙ-һүҙһеҙ ямғыр һыуын тышҡа сығарып түкте. Ҡарт ҡуйынында булмаған шешәһен һәрмәп маташты.\n– Ошоно йәлләйҙәрсе, – тип, егет бер аҡбашын өҫтәлгә ҡуйҙы. – Иртән ырҙының артына бер трактор утын ауҙарҙым... – тине, мейестең көлөн биҙрәгә һалып алып. “Ә-ә-ә... Шуны күпһенәләр. Бер трактор утын тәҡәбе лә тормайым икән...” – тип, ауыр һулап, мығырланы ҡарт. Егет мейескә утын тултырып, туҙ һалып, тоҡандырмаҡсы булды. Утынына тиклем киреләнеп, быҫҡып, янмай ыҙалата. Бер шешә солярка индереп һирпкәйне, бөртөк шырпы көкөртө лә етте.\n– “Батырлыҡ өсөн” миҙалын һатлыҡ йәнгә бирмәйҙәрҙер ул? – тине егет, стена буйында элеүле торған костюмға төртөп.\nСебен осһа ла ишетелерлек тынлыҡ урынлашты. Бабай теләр-теләмәҫ урынынан тороп ултырҙы. Рәхимйән уның лыҡа һыуланған кейемен систереп, мейес артындағы сөйҙәргә элде. Кейем шкафынан ҡороларын алып бирҙе.\n– Һинең йәшеңдә инем. Ун һигеҙ йәш ярым. Атайҙан “ҡара ҡағыҙ” алдыҡ. Марганец рудаһы соҡоп йөрөгән еремдән үҙем теләп фронтҡа киттем. Поезд шығырым тулы. Өҫкә – шинель, аяғыма – кирза итек, башыма шлем кейҙереп, ҡулыма мылтыҡ, граната тотторҙолар ҙа дошманды туҡмарға, дөмөктөрөргә ҡуштылар. Бер йыл... – тине лә, һуғыштың нимәһен һөйләйһең инде тигәндәй, вайымһыҙ күҙҙәрен уға төбәне. Һарғайып бөткән гәзит киҫәген йыртып алды. Кисетенән махорка алып һалып төрҙө лә мейес алдындағы күгәргән күмергә төртөп ҡуҙлатып һура башланы. Тәмәкенән сыҡҡан төтөндөң мейес һурып бөтөрә алмағаны йоҡа томан кеүек бүлмә буйлап таралып, Рәхимйәндең танау буйын әсетте.\n– Йыуан фрицты теге донъяға оҙатҡас та ҡурҡышымдан ағас башына менерҙәй булдым. Дошман булһа ла тере йән бит инде. Әсәйҙең әтәсен дә һуймаған кеше – миңә, ни. Әәәй, аҙаҡтан мәйеттәргә ултырып тамаҡ туйҙырылды. Өйрәнелде, – тип, тәмәке төпсөгөн мейес ҡырына төйгөсләп һүндереп, өҫтәле артына ултырҙы.\n– Сталинград ҡалаһы өсөн алыш, ай-һай, аяуһыҙ булды. Һәр һуғыш та шулайҙыр инде, тиерһең... Быныһы бигерәк тә дәһшәтле. Ай-һай, килә ине дошман беҙгә ябырылып, күңелле һыҙғырып. Бер юлы меңәрләгән танк беҙҙе ергә ҡушып тигеҙләй. Күктән “ҡоҙғон”дары туҡтауһыҙ өҫтөбөҙгә бомба яуҙыра. Бомба ямғыры... Бөгөн ҡойоп яуған ямғырмы ни... Ер менән күк тоташты. Кеше кешене танымаҫ... Һәр метр ер һуғышсының ҡаны менән һуғарылды. Кеше себен кеүек ҡырылды... Һөйләп оҡшатып булмай. Командирым өҫтөнә менеп килгән ике танкты шартлаттым да... – тине, миҙалға әйләнеп ҡарап. – Шул булды инде минең фронт юлдарым.\nАуыр тынлыҡ урынлашты. Тәпәш өйҙөң түбәһендәге тәмәке төтөнө бер урынға уҡмашҡан. Өй түренә йылы йүгереп, терелгән себендәр яҡтыға, тәҙрә быялаһына йыйылған. Карауат ситендә ултырған егеткә ҡарап:\n– Быны ла шунда өйрәттеләр. Атака алдынан ҡаушамаҫ өсөн, – тине лә, шешәһенән ҡойоп алып, рюмканы бушатып, һарымһаҡ киҫәген еҫкәне. Башын аҫҡа эйеп, бер талай ултырҙы ла, ауыр күҙ ҡабаҡтарын асып, Рәхимйәнгә текәлде. Яңаҡтары буйлап, эре ямғыр тамсыларылай, туҡтауһыҙ күҙ йәштәре аға. Ир илаһа, ер илай, тигәндәре шулдыр, тышта ямғыр уғата көсәйеп, шауланы. Ошоға тиклем оло кешеләрҙең бала кеүек һыны ҡатып илағанын күрмәгән Рәхимйәндең дә күңеле тулып, артҡа боролоп, танауын мыршылдатты.\n– Теге, нимә тигән әле фронтовик шағир Мостай минең турала... Ҡоростоң да иң ҡатыһы – ул Сталинград һаҡсыһы... Үҙе лә шунда алышҡан бит. Дөп-дөрөҫ. Миңә, Сталинград һаҡсыһына, хөкүмәттең бер трактор утыны артыҡ... – тине лә, ҡалтыранып:\n– Командирым ун көнгә ялға ҡайтарҙы. Ҡайтһам... Зәңгәр күлдәрем генә урынында. Урамда бер әҙәм юҡ. Бер кәзә бәрәсе генә, аҙашыпмы, туҡтауһыҙ баҡырып, инәһен таптырып ҡаңғыра. Ваҡ бала-саға Нәбирә әбейҙә. Ауыл фашист яуынан һуңмы ни, буп-буш. Бында ла ҡот бөткән. Эңер төшөүгә берәм-һәрәм ҡайта башланылар. Өйҙә эсергә һыу ҙа кипкән үлән-һәлән, тире-мире. Ауылдаштарҙы танып та булмай. Алдымда – ҡоро танау, күҙҙәре төпкә батҡан, муйындары һерәйгән йәндәр. Күптәрен таныманым хатта. Кипкән тирене ҡырҡып бешереп, һурпаһын эсеп, йән аҫрайҙар икән. Атай мәрхүмдең һарайҙа йәшереп тотҡан мылтығын эҙләп алдым. Атлай-йүгерә күл артындағы урманға саптым. Уҫаҡлыҡҡа тарттым. Ул ваҡытта ни, урманда төрлө йәнлектең күп сағы. Ҡоралайҙар... Һайт-һайтлап тышҡа сығарҙым. Береһен атып та алдым. Тиреһен һыҙырып алдым да, итен тунап, тоғома тултырҙым. Кисен ҡаҙанда бешереп, ауылдаштарҙы һыйланым. Ауылдаштарға көн дә береһен алып, итен тараттым. Китергә ваҡыт та етте... – тине лә, урынынан тороп, тағы тартырға гәзиткә үрелде. Мейестә быҫҡып булһа ла янған йәш утынға ҡарап, ауыҙындағыһын көйрәтеп бөтөп, ҡуҙ өҫтөнә бырғатты ла:\n– Ҡайҙа тип уйлайһың? Ун йылға төрмәгә. Коми АССР-ына.\n– Минең өҫтән кемдер донос яҙған ине. Бына шулай, Рәхимйән улым, Мөхәммәт апаң дезертир, һатлыҡ йәнгә әйләнде. Улым, мине һатҡан кешегә Алланың ҡаты ҡәһәре төштөмө икән?! – тине, теле көрмәлеп.\nРәхимйән өндәшмәне. Эстән уртын сәйнәп, магазиндағы ҡатын-ҡыҙҙарға асыуы-һарыуы ҡайнаны. Ҡарт, арыпмы, башын өҫтәлгә һалып, тынып ҡалды.\nРәхимйән таң тишегенән торҙо. Ҡырҡты тауҙарына артылған ҡояш ҡалҡты ла, нурҙарын күл буйҙарына, ауыл өҫтөнә һипте. Рәхимйән әжәлдең бабайҙы һағалап торғанын, таң атыуға үҙе менән алып киткәнен хәл белергә ингәнендә белде...\nБөйөк Еңеүҙең алтмыш йыллығы алдынан аяуһыҙ һуғыш шаһиты ауҙы. Утынға хужа табылманы...


21 Ғинуар 2020, 19:30\nБайдәүләт ауыл биләмәһенә ҡараған ауылдарҙа ҡаты коммуналь ҡалдыҡтар өсөн контейнерҙар урынлаштырыла башланы.Бөгөн Ибрайҙа - өс һәм Саҙалы ауылында бер майҙансыҡта барлығы 12 контейнер ултыртылды. Уларҙан сүп-сар аҙнаһына бер тапҡыр сығарыла. "Әлегә Байдәүләт һәм Сирғол ауылдарында элеккесә машина йөрөп йыясаҡ. Яҙҙан был ауылдарҙа һәм шулай уҡ Ибрай ауылында өҫтәлмә бер майҙансыҡ әҙерләү эше башланасаҡ," - ти Байдәүләт ауыл биләмәһе башлығы Шәһит Ҡолмөхәмәтов.\nБайдәүләт ауыл биләмәһенә ҡараған ауылдарҙа ҡаты коммуналь ҡалдыҡтар өсөн контейнерҙар урынлаштырыла башланы.\nБөгөн Ибрайҙа - өс һәм Саҙалы ауылында бер майҙансыҡта барлығы 12 контейнер ултыртылды. Уларҙан сүп-сар аҙнаһына бер тапҡыр сығарыла. "Әлегә Байдәүләт һәм Сирғол ауылдарында элеккесә машина йөрөп йыясаҡ. Яҙҙан был ауылдарҙа һәм шулай уҡ Ибрай ауылында өҫтәлмә бер майҙансыҡ әҙерләү эше башланасаҡ," - ти Байдәүләт ауыл биләмәһе башлығы Шәһит Ҡолмөхәмәтов.


13 августа 2018 — 17:17 ГТРК «Башкортостан»\nРумыния генераль прокуратураһы Бухареста хөкүмәткә ҡаршы акцияла тәртип һаҡлаған жандармдарға ҡарата енәйәт эше ҡуҙғатты. Ил президенты ла манифестацияла ҡатнашыусыларҙы ҡыуғандда хоҡуҡ һаҡлаусылар ҡулланған алымдарҙы тәнҡитләгән. 450-ләп кеше йәрәхәтнгән акцияла ҡатнашыусылар парламентты таратып, ваҡытынан алда һайлауҙар үткәреүҙе талап иткән.\nНАСА Ҡояшты өйрәнеү өсөн махсус зонд осорған. Ноябрҙә был аппарат ҡояшҡа 6 миллион саҡырымға яҡынлашырға тейеш. 2025 йылға тиклем зонд ҡояш тирәләй 24 тапҡыр әйләнеп ергә төшәсәк.\nАмерикала аэропорт хеҙмәткәре самолетты ҡыуып алып киткән. 29 йәшлек ир самолетты нисек ултыртырға белмәгән, һауа судноһы ҡолаған. Полицияла фажиғәне террор менән бәйләмәйҙәр.\nРәсәйҙә үҙенсәлекле антирекорд ҡуйылды.\nБалаларға пособие түләү өсөн Башҡортостанға аҡса бүленә\n“Сода” компанияһы акцияларын дәүләткә ҡайтарыу буйынса тәүге суд ултырышы үтте\nВаҡытында тәүбәгә килеү\nАвария ойошторған 25 йәшлек егет ҡулға алынды\nӨфөлә йәшәүсе студент ике аҙна эсендә 50 мең һумдан ашыу аҡса эшләгән.\n1 из 876\nИкенсе тулҡын, Өфөләге студент ике аҙна эсендә 50 мең һумдан ашыу аҡса эшләгән - ошо һәм башҡа хәбәрҙәр менән Флүрә Мурзина\nВести-24. Башкортостан – 14.10.20\nБер тәүлектә 14 меңдән ашыу кеше коронавирус йоҡторған. Ошондай шарттарҙа табиптар үтә лә уяу булырға, битлек кейергә, социаль дистанцияны һаҡларға кәңәш итә. Коронавирус менән ауырыусылар күбәйгән һайын, табиптарға ла көсөргәнеш арта. Республика ашығыс медицина ярҙамы станцияһы һәм фажиғәләр...\n3-7 йәшлек балаларға ай һайын пособие түләү өсөн Рәсәй хөкүмәтенең резерв фондынан Башҡортостанға өҫтәмә рәүештә 1 миллиард 378 миллион һум бүленә.Тейешле бойороҡҡа хөкүмәт рәйесе Михаил Мишустин ҡул ҡуйған, тип хәбәр итә Башинформ агентлығы. Төбәктәргә 8 миллиард 800 миллион һумдан ашыу аҡса...\nӨфөлә “Сода” компанияһы акцияларын дәүләткә кире ҡайтарыу талабы буйынса тәүге суд ултырышы үтте. Ҡуштау тирәләй сыҡҡан ыҙғыштан һуң Рәсәй Президенты Владимир Путин компанияны тикшерергә ҡушҡайны. Һөҙөмтәлә генераль прокуратура хосусилаштырыу барышында етешһеҙлектәр булыуын асыҡланы. Башҡортостан...\nСалауат ҡалаһындағы 4-се холоҡ төҙәтеү колонияһында хөкөм ителеүселәр өсөн мәсет һәм сиркәү әүҙем эшләп килә. Ҡасандыр ошо уҡ колонияла ултырып сыҡҡан Әхмәт хәҙрәт Суфиянов иманға баҫып, намаҙ уҡырға өйрәнә, тыуған ауылында мәсет төҙөй. Колонияларҙа изге йорттарҙың төҙөлөүе ыңғай һөҙөмтәләр...\nХәтерегеҙгә төшөрәбеҙ, 9 октябрь 25 йәшлек егет танышының Хендай Соната автомобилен ҡыуып алып китеп, ҡыҫҡа ғына ваҡыт эсендә бер нисә авария ҡылып өлгөрә. Йәрәхәт алыусылар юҡ, әммә бихисап автомобиль зыян күрә. Асыҡланыуынса, тәртип боҙоусы бер нисә тапҡыр урлашҡаны,...\nМәскәү Баку һәм Ереванды тыныслыҡ урынлаштырыу тураһындағы килешеүҙе һаҡларға сағыра. Рәсәйҙең сит ил эштәре министры Сергей Лавров Әрмәнстан министры Зограб Мнацаканян менән берлектәге матбуғат ултырышында Рәсәй, Әзербайжан һәм Әрмәнсан тарафынан ҡабул ителгән өс яҡлы килешеүҙе тайпылышһыҙ үтәп,...\nӘлиә Фәтхиева килемде интернетта әйбер йә реклама һатып түгел, ә үҙе һайлаған һөнәр буйынса эшләп алған. Нефтекама ҡалаһында тыуып үҫкән ҡыҙ – комбайнсы. Ҡала ҡыҙының ҡеүәтле тракторҙы яҡшы белеүе, тәү ҡарашҡа, сәйер күренһә лә ғәжәпләнергә түгел, сөнки Әлиә Аграр университеттың механика...


Баш ҡала супермаркеттарының береһендә ҡомаҡтар үрсегән\nУны кеҫә телефонына һатып алыусы төшөрөп алған.\nВидеояҙманан күренеүенсә, ҡомаҡ һыуытылған ризыҡтар һаҡланыусы һыуытҡыс аҫтында йөрөй, кешенән дә, камеранан да ҡурҡып бармай. Ни өсөн йоғошло ауырыуҙар таратыусы кимереүсе аҙыҡ-түлек араһында йөрөүенә асыҡлыҡ индереү ниәте менән беҙҙең ижади төркөм супермаркет етәкселегенә мөрәжәғәт итте. Тик яуап булманы.\nҠулланыусылар хоҡуғын яҡлау хеҙмәте белгестәре билдәләүенсә, ай һайын ошондай тиҫтәгә яҡын осраҡ теркәлә . Бындай ваҡиға шаһиттарына ведомствоның Башҡортостан бүлексәһенә мөрәжәғәт итергә кәрәк. Әгәр ҙә санитар талаптарҙы боҙоу осрағы иҫбатланһа, ойошмаға 20 мең һумғаса штраф янай.


Хәбәрҙәр - 20.06.16\nХәбәрҙәр - 17.06.16\nХәбәрҙәр - 16.06.16\nХәбәрҙәр - 15.06.16\nКисә Өфөлә яуған көслө ямғыр ҡала коммуникациялары өсөн етди һынау булды\nКисә Өфөлә яуған көслө ямғыр ҡала коммуникациялары өсөн етди һынау булды. Күп урамдар һыу аҫтында ҡалды, автомобилдәр хәрәкәте сикләнде. Черниковкалағы Интернациональная һәм Александр Невский урамдарында ҙур күләүек арҡаһында тығындар барлыҡҡа килгән. Ә Мөбәрәков урамында көслө ел арҡаһында бер...\nЮрматы ырыуы ҡор йыйҙы\nЮрматы ырыуы ҡор йыйҙы. Торатау итәгендә үткән йыйын Юрматыларҙың һәм башҡорт халҡының борсоған мәсьәләләрен уртаға һалып һөйләшеү, уларҙы хәл итеү юлдарын билдәләргә ярҙам итте. Хәбәрсебеҙ Иҙел Алсынов репортажы. Юрматы ырыуын борсоған мәсьәләләр, тотош бөтә милләт өсөн...\nҺауа торошо төбәктә ҡатмарлыҡтар тыуҙыра\nБашҡортостан буйынса Ғәҙәттән тыш хәлдәр министрлығы, бөгөн республика биләмәләрендә көслө ел сығыуы һәм ҡойма ямғырҙар, айырым райондарҙа күк күкрәп боҙ-борсаҡ яуыуы тураһында иҫкәртә. Елдең тиҙлеге секундына 18-23 метрғаса етәсәк. Ҡотҡарыусылар йәйәүлеләргә ағас, реклама ҡоролмалары, электр...\nТуймазы районында ҡот осҡос аварияла 5 кеше һәләк булды\nЮл-транспорт ваҡиғаһы кисә төндә Октябрский – Иманғол юлында теркәлә. Ниссан Скайлайн автомобиле менән Лада Калина ҡапма-ҡаршы бәрелешә. Һөҙөмтәлә рәсәй автомобилендәге 3 пассажир һәм водителдәрҙең икеһе лә һәләк була. Сит ил автомобилендәге 2 пассажир ғүмере өсөн әле табиптар көрәшә. Ваҡиға...\nБөгөн Мәжит Ғафури исемендәге Башҡорт дәүләт академия драма театрында тап ошо исем аҫтында күркәм мәҙәни сара үтәсәк. Унда ,,Ҡөръән Кәрим сүрәләренә шиғри аңлатмалар,, китабының исем туйы була. Кисәнең режиссеры-Хөрмәтулла Үтәшев. Рухи ҡиммәттәргә,уларҙы һаҡлау һәм киләсәк быуынға еткереүҙе...\nБашҡортостанда һабантуйҙар байрамы графигы билдәләнде\nХеҙмәт алдынғыларын тәбрикләү һәм яҙғы баҫыу эштәрен тамамлауға арналған тантаналы саралар июндең өсөндә башлана. Быйыл, беренсе һабантуйҙар Күгәрсен, Бишбүләк, Архангел, Әлшәй райондарында уҙа. Ә июндең икенсе шәмбеһендә иһә был байрам егерменән ашыу төбәктә ойоштороласаҡ. Әле Башҡортостан...\nБашҡортостандың иң яҡшы механизаторы ҡайҙа йәшәй?\nАуырғазы районында Республика кимәлендә үткән һөнәри оҫталыҡ бәйгеһендә 50 механизатор ошо абруйлы исем өсөн көрәште. Ир егеткә етмеш төрлө һөнәр ҙә аҙ, ти халыҡ мәҡәле. Бәйгелә ҡатнашыусы Гөлиә ... әйтем көслө затҡа ғына ҡағылмағанын һүҙҙә түгел эштә иҫбатларға әҙер. Ҡатнашыусылар араһында ул...\nБалалар миграцияһы рекордтарҙы ҡуя. Өлкәндәрһеҙ Бәлиғ булмаған балаларҙың илдән-илгә күсеүе һуңғы биш йылда биш тапҡырға артҡан. 2010-2011 йылдарҙа 80 илдә 66 мең ҡасаҡ теркәлһә, аҙаҡы ике йылда уларҙың һаны 300 меңгә еткән. Нью-Йоркта юғары тиҙлектә китеп барған автомобиль йәйәүлеләр өҫтөнә...\nУҡытыусы булыр өсөн ниндәй сифаттар кәрәк, мәктәптә кем мөһимерәк һәм Берҙәм Дәүләт Имтиханы ҡасан бөтөрөлөр? Республика мәктәптәре уҡыусылары ошондай асыҡ һорауҙарҙы мәғариф министрына туранан-тура бирҙе. Был үҙенсәлекле матбуғат конференцияһы ике яҡтың да ҡыҙыу иғтибарын уятты. Әлегә берҙәм...\n“Һәр ваҡыт әҙер!”\nБөгөн Пионерҙар көнө. Быйыл РСФСР-ҙа пионер хәрәкәтенең барлыҡҡа килеүенә 95 йыл. 1922 йылда йәштәрҙең коммунистар берлеге конференцияһы компартия ҡушыуы буйынса илдә тәүге пионер отрядтарын төҙөү тураһында ҡарар ҡабул итә. Пионерҙар хәрәкәте балаларҙы берләштереүсе көс булараҡ бөтә...\nБашҡортостан һәм Ҡрым араһындағы бәйләнетәргә яңы һулыш\nБашҡортостан һәм Ҡрым араһындағы бәйләнетәргә яңы һулыш. Башҡортостанға эш сәфәре менән Ҡырым республикаһы вәкилдәре килде.Өфөнөң Конгресс-холл бинаһында ярымутрау етәксеһе Сергей Аксенов менән Рөстәм Хәмитов осрашты, әлеге минуттарҙа ике төбәктең бизнес вәкилдәре араһында һөйләшеүҙәр бара. Уға...\nБеҙ – беренсе!\nБеҙҙең телерадиокомпания республикала киң мәғлүмәт саралары рейтингында һылтанмалар һаны буйынса тәүгеләр рәтендә. Ә телевидениелар араһында беренсе баҫҡыста. Бындай мәғлүмәтте “Медиалогия” агентлығы баҫтырып сыҡты. Рейтинг 2017 йылдың тәүге кварталында медиаресурстарға мөрәжәғәт итеү һанына ҡарап...\nИшембай районы халҡы көнөн үҙ көстәре менән юл төҙөкләндереү эше менән үткәрә\nБерҙәмлектә – көс. Рәсәйҙең ҙур бәләһе булып юл мәсьәләһе тора. Ишембай районы халҡы көнөн үҙ көстәре менән юл төҙөкләндереү эше менән үткәрә. Народная урамы халҡының берҙәмлеге башҡаларға үрнәк. Быйыл урамда юл булмау сәбәпле халыҡ бергә йыйылыш үткәреп, үҙ көстәре менән уны төҙөклөндерергә...\nАмериканың бер юлы биш штатына торнадо ябырылған. Висконсин штатындағы көслө дауыл һөҙөмтәһендә бер кешенең ғүмере өҙөлгән, 25-е төрлө йәрәхәттәр алған. Оклахома тигән штатта ла ҡорбандар бар. Унда ғәрәсәт тотош ҡасабаны юҡ иткән. Мәскәүҙең Спартак футбол командаһы 16 йылға беренсе тапҡыр...\nБашҡортостан студенттары уҡыуҙы бер юлы ике дипломға тамамлай ала\nБашҡортостан студенттары уҡыуҙы бер юлы ике дипломға тамамлай ала. Бындай мөмкинлек Башҡортостан һәм Әзербайжан юғары уҡыу йорттары хеҙмәттәшлеге сиктәрендә булдырыла. Бөгөн Өфөлә ике илдең ВУЗ-дар ассоциацияһы форумы үтә. Берлектәге килешеүгә ярашлы, Баҡылағы нефть һәм сәнәғәт университеты...\nДәүләт - Йыйылышы Ҡоролтайҙа республика парламентының 42-се ултырышы үтте\nДәүләт - Йыйылышы Ҡоролтайҙа республика парламентының 42-се ултырышы үтте. Унда ҡаралған төп мәсьәләләр менән хәбәрсебеҙ Нәфисә Кинйәбаева таныштырырға әҙер. Хәйерле көн, Нәфисә, һүҙ һиңә.\nБашҡортостандың Юғары суды алимент буйынса 4 миллион һумға яҡын бурысы булған ирҙе яҡлап сыҡты\nБашҡортостандың Юғары суды алимент буйынса 4 миллион һумға яҡын бурысы булған ирҙе яҡлап сыҡты. Өфөлә йәшәүсе үҙенең 13 йәшлек балаһына 7 йыл буйына ярҙам итмәгән. Элекке ҡатыны ирҙе судҡа бирә һәм еңеп сыға. Әммә юғары инстанцияла ҡарар менән килешмәйҙәр һәм ҡабаттан тикшереүгә ебәрәләр. Ҡатмарлы...\nҒинуар айында Өфө-Яңауыл юлында ҡот осҡос аварияла Әминә исемле ҡыҙ ауыр тән йәрәхәттәре алғайны\nҒинуар айында Өфө-Яңауыл юлында ҡот осҡос аварияла Әминә исемле ҡыҙ ауыр тән йәрәхәттәре алғайны. Март айында беҙҙең телеканал ошо турала видеосюжет төшөрөп күрһәткәндән һуң, изге йәнле кешеләр фажиғәлә ата-әсәһен юғалтҡан ҡыҙға ярҙам ҡулы һуҙҙы. Хәйриә аҡсаһына Әминә реабилитация үтә башланы....\nСпорттың хәрби алыш төрөн үҙ иткән йәш спортсылар Өфөгә йыйылды\nСпорттың хәрби алыш төрөн үҙ иткән йәш спортсылар Өфөгә йыйылды. Башҡортостанда, Бөйөк Еңеүҙең 72 йыллығына арналған турнир асылды. Волга буйы федераль округы беренселегенә уҙғарылған ярышҡа Киров, Түбәнге Новгород, Ырымбур, Пенза, Һамар, Һарытау, һәм Ульяновск өлкәләренән, шулай уҡ Башҡортостан...\nПеру республикаһының Пьюра ҡалаһында денге биҙгәгенең эпидемияһы башланған. Был ҡурҡыныс ауырыуҙан 19 кеше ғүмерен юғалтҡан. Рәсми мәғлүмәттәр буйынса, вирусты 3150 кеше йоҡтороп өлгөргән. 12 меңе дауаханаға оҙатылған. Был вирусты серәкәйҙәр тарата. Май уртаһында ҡыш...\nҒаиләлә тыуған беренсе бала өсөн биреләсәк 300 мең һумлыҡ түләүҙәргә документтар тапшырыу башланды\nМартта Башҡортостан башлығы Рөстәм Хәмитов демография хәлен яҡшыртыу өсөн өҫтәмә саралар, йәш ғаиләләргә ярҙам итеү һәм төбәктә тыуымды яҡшыртыу тураһындағы Указға ҡул ҡуйғайны. Уға ярашлы был аҙнала ғаиләлә тыуған беренсе бала өсөн биреләсәк 300 мең һумлыҡ түләүҙәргә документтар тапшырыу башланды...\nТарихты шәхестәр булдыра. Ишембай нефть ятҡылыҡтары асылыуға 85 йыл тулыу айҡанлы нефть вышкаһы янында ветерандарҙы ҡотлау тантанаһы үтте. Был хаҡта киләһе репортажда.\_ Башҡортостанды “Икенсе Баҡы” тип атауҙың тарихы тап ошо урынға бәйле. 1932 йылда Ишембай ауылы эргәһендә нефть фонтаны урғылып...\nЯратҡан “Башҡортостан” радиоһы быйыл оло юбилейын- 90 йыллығын ҡаршылай\nЯратҡан “Башҡортостан” радиоһы быйыл оло юбилейын- 90 йыллығын ҡаршылай. Күркәм дата алдынан бай тарихлы радионың үҙенсәлекле архивы заманса йыһазландырылған аудиоархивҡа күсте. Яңы архив мөмкинлектәре һәм компанияның унда оҙаҡ йылдар эшләгән ветерандары тураһында беҙҙең киләһе репортаж....


Автомобилдәрҙә сәйәхәт итеү Филиппин: сәйәхәт тураһында блог - Видеочивать Бразилия - Bate-Papo!\nӘгәр һеҙ был филиппины сәфәрен планлаштырыу һеҙҙең ярҙам кәрәк, мин һеҙҙең ҡарамағында. Төньяҡҡа сәйәхәт Филиппин, беҙҙе рәхәтлек менән төньяҡҡа юлланырға ҡарар итә. Дөгө терраса ғәжәп матурлыҡ шунда. Билет һатып Калибо - Манила - һәм Калибо бара. Икенсенән. Әгәр һеҙҙең ярҙам кәрәк сәйәхәт Филиппин, уны планлаштырыу, шатлыҡ менән һеҙ ярҙам итәһегеҙ миңә.\nБыл тема бик мөһим, минең ҡарашҡа.\nҠағиҙә булараҡ, һәр сәфәрендә оҙатып аптечка - беренсе, тип кеҫәгә һалырға кәрәк.\nМин уйлайым, әгәр һеҙ белә һәм һезгә кәрәк буласаҡ дарыуҙар аптечкала планлаштырыу һ.\nбөтә был сәйәхәт ярҙамында Филиппин, мин һеҙҙең бәхетле булырға ярҙам итә. Филиппин - ни өсөн был илдә? Ошо мәҡәлә яҙам, мин, минең, кешеләр теләһә ҡайһы урында атмосфера булдырыу.\nЛәкин беҙ белеп бөтә, тип, шулай уҡ уларҙа кешенең характеры характерына йоғонто яһай.\nӘгәр һеҙ был филиппины сәфәрен планлаштырыу һеҙҙең ярҙам кәрәк, мин бик шат һезгә ярҙам итә.\nэшмәкәрлеге итеп, һеҙ утрауҙа килә. Хәҙер мин табырға тейеш, тип,-булам, килтерәм-тип миңә рәхәт. Һәм, йәғни, һин бында булһаң, бәлки, иң мөһиме, теләк булһын өсөн, һин булғанға. Елкәнле йөрөй. Беренсе, тип. Тырыша улар.\nРәсәй стандарттары буйынса, тәмле һәм арзан булыуы мөмкин.\nУтрау филиппины һәм башҡа ҡалалар менән сағыштырғанда, бында ҡәҙерле ризыҡ.\nХатта минең яратҡан ҡәҙерле н ашыу Старбакс, д Манила.\nУл песнең, ләкин аҙ түгел.\nБлог онлайн сәйәхәт тураһында бик күп булды. Үҙенсәлеге шунда, мин мөкиббән сәйәхәтсе генә түгел, ә туризм өлкәһендә эшләй. Шуға күрә мин нисек яҙа мәҡәлә барлыҡ туристик агентлығы, туроператорҙар, гид, сәйәхәтселәрҙе һәм туристарҙы бер кеше.\nЗнайомства і чоловіки-Кавала: безкоштовна реєстрація\nҡатын-ҡыҙҙы яңғыҙ ҡыҙ менән онлайн видео чат ҡыҙ менән танышырға теләй секс видео чат танышты теркәлгән таныштырҙы. рулетка ч бушлай онлайн ҡатын-ҡыҙ сайтында танышырға видео видеочить бушлай йылдың 18 өлкәндәр өсөн видеочивать башҡа сикләүҙәр юҡ видеочивать


Бөтә донъя башҡорттары ҡоролтайы башҡарма комитеты ағзаларының асыҡ мөрәжәғәте\n1 Март 2011, 15:15\nОшо йылдың 5 февралендәге асыҡ ултырышынан һуң Бөтә донъя башҡорттары ҡоролтайы мәғлүмәт һөжүменә дусар ителде. Сираттағы киңәйтелгән йыйылышҡа (26 февралгә билдәләнгәйне) тиклем ҡоролтай активистарына туранан-тура һөжүм дә башланды. Артур Иҙелбаевтың, Айрат Дилмөхәмәтовтың ҡапыл ҡулға алыныуҙары, Фәнзил Әхмәтшиндан һорау алыу ошоға дәлил булып торған кеүек. Әхмәтшин, ҡоролтай рәйесе урынбаҫары булараҡ, ултырышта сығыш яһарға тейеш ине. Ә инде сара буласаҡ көндө билдәле шәхестәр Нияз Мәжитов, Рауил Бикбаев, Ләлә Биишева, Ниязбай Сәлимовтарҙың фатирҙарына ла Эске эштәр министрлығы хеҙмәткәрҙәре килеп киткән.БДУ-ның тарих факультеты студенты, уҡыу алдынғыһы, Башҡорт йәштәре иттифағы рәйесе Флорид Багаев менән уның урынбаҫары Илгиз Таҡаловты уҡыуҙан ҡыуыуҙарын нисек аңларға? Йәштәр араһында юрый көсөргәнеш тыуҙырырға маташыумы был?Бөтә донъя башҡорттары ҡоролтайы башҡарма комитеты эшенә ошондай законһыҙ ҡыҫылыуҙар күп милләтле Башҡортостандағы ижтимағи-сәйәси тотороҡлолоҡҡа аяҡ салыуға йүнәлтелгән.Был акциялар кешенең конституция хоҡуҡтарын һәм азатлығын боҙа һәм беҙ властан, БР буйынса Эске эштәр министрлығынан тикшереү эштәрен асыҡ алып барыуҙы талап итәбеҙ.\nОшо йылдың 5 февралендәге асыҡ ултырышынан һуң Бөтә донъя башҡорттары ҡоролтайы мәғлүмәт һөжүменә дусар ителде. Сираттағы киңәйтелгән йыйылышҡа (26 февралгә билдәләнгәйне) тиклем ҡоролтай активистарына туранан-тура һөжүм дә башланды. Артур Иҙелбаевтың, Айрат Дилмөхәмәтовтың ҡапыл ҡулға алыныуҙары, Фәнзил Әхмәтшиндан һорау алыу ошоға дәлил булып торған кеүек. Әхмәтшин, ҡоролтай рәйесе урынбаҫары булараҡ, ултырышта сығыш яһарға тейеш ине. Ә инде сара буласаҡ көндө билдәле шәхестәр Нияз Мәжитов, Рауил Бикбаев, Ләлә Биишева, Ниязбай Сәлимовтарҙың фатирҙарына ла Эске эштәр министрлығы хеҙмәткәрҙәре килеп киткән.\nБДУ-ның тарих факультеты студенты, уҡыу алдынғыһы, Башҡорт йәштәре иттифағы рәйесе Флорид Багаев менән уның урынбаҫары Илгиз Таҡаловты уҡыуҙан ҡыуыуҙарын нисек аңларға? Йәштәр араһында юрый көсөргәнеш тыуҙырырға маташыумы был?\nБөтә донъя башҡорттары ҡоролтайы башҡарма комитеты эшенә ошондай законһыҙ ҡыҫылыуҙар күп милләтле Башҡортостандағы ижтимағи-сәйәси тотороҡлолоҡҡа аяҡ салыуға йүнәлтелгән.\nБыл акциялар кешенең конституция хоҡуҡтарын һәм азатлығын боҙа һәм беҙ властан, БР буйынса Эске эштәр министрлығынан тикшереү эштәрен асыҡ алып барыуҙы талап итәбеҙ.


«Киске Өфө» гәзитенең сайты - ЯҢЫ ЙЫЛ ҺҮҘЕ САБЫЙҘАР ТЕЛЕНДӘ ҺӘМ… - 2017 - Мәҡәләләр\nЯңы йыл байрамы хужаһы Ҡыш бабай барлығына бәләкәстәр ышанамы? Уны ниндәй итеп күҙ алдына килтерә? Унан бүләккә нимә һорай? Был һорауҙарға яуапты түбәндә табырһығыҙ. Гүзәл МАНАПОВА, 4 йәш: Ҡыш бабай беҙгә боландарҙа килә. Әллә аттамы икән? Мин күргәнем юҡ былай. Тик уның бүләктәр һала торған ҙур санаһы барҙыр, тип уйлайым. Ҡыш бабайҙың һаҡалы ныҡ оҙон һәм ул ап-аҡ. Ҡыш бабайҙың курткаһы күк йәки ҡыҙыл төҫтә һәм ул ергә тейеп тора. Мин магазинда ундай кейем күргәнем юҡ, уға әсәһе тегеп биргәндер, моғайын. Быймаһы ла ҙур. Билендәге ҡайышы бауҙан эшләнгән. Хәтәр ҡыҙыҡ бабай ул. Тағы ла уның матур ғына Ҡарһылыуы бар, беҙҙең балалар баҡсаһындағы тәрбиәсегә оҡшап тора. Кем атай-әсәһен тыңламай, ныҡ шаяра, уларға бүләк эләкмәй. Робот-эт алғым килә бүләккә, тип хат яҙып һалдым Ҡыш бабайға, шуға атай-әсәйемде тыңлап ҡына йөрөйөм әлегә. Илсаф ҡустыма машина һораным. Өйҙә уйынсыҡтарҙы йыйырға кәрәк һәр ваҡыт. Атайым йәки әсәйем иҙәндә ятҡан уйынсыҡҡа баҫып, аяғын ауырттырһа, "Гүзәл уйынсыҡтарын йыймай", тип Ҡыш бабайға әйтергә мөмкиндәр. Ә ул асыуланһа, күүүп итеп ҡар яуҙыра, көндө ныҡ һыуыта һәм беҙ тышҡа сыға алмайбыҙ. Өләсәйем: "Ҡыш бабай әҙерәк ауырыған, шуға быйыл ҡар оҙаҡ яуманы", - ти. Бал менән сәй эсер кәрәк уға, мин гел шулай итәм.\nИскәндәр УСМАНОВ, 5 йәш: Ҡыш бабай бар, мин уны күрҙем. Тик ул ҡышҡыһын терелә лә, яҙ еткәс, кире мәмерйәһенә инеп, үлеп ятып тора. Ҡыш бабай ҡарҙан эшләнгән, шуға йәйгеһен ҡояш ныҡ ҡыҙҙырғас, иреп бөтмәҫ өсөн мәмерйәһенә инеп китә. Ул иреһә, мин илайым да ҡуям, сөнки ул һәйбәт бабай. Минең олатайыма оҡшаған. Өйөбөҙгә Ҡыш бабай килә, тиһәләр, олатайым тиҙ генә сығып китә. Ул бәләкәй сағында шыршы уйынсығын ярған, шуға Ҡыш бабайҙан ҡурҡа. Быны миңә өләсәйем әйтте.\nӘле мин ун ғына хәреф беләм. Шуларҙан Ҡыш бабайға хат яҙҙым. "Бөтә нәмә аңлашылып тора", ти әсәйем. Улай булғас, мин һораған машина уҙышыу трассаһын шыршы төбөнә һалып китер, тип көтөп йөрөйөм. Ҡустым минең трассаға талашмаһын өсөн, уға ла шундайҙы килтерергә заказ бирҙем. Эх, ҡасан ғына ҡар ҡоймабыҙ бейеклек көрт һала инде, шул ваҡытта Ҡыш бабай киләсәк бит.\nНурия ӘМИНЕВА, 3 йәш: Ҡыш бабай миңә кәнфит һәм мандарин бирә. Уның тылсымлы таяғы бар, шуға ул бөтә балаларға ла теләгән бүләктәрен эшләп бирә ала. Әлегә тиклем мин Ҡыш бабайҙы күргәнем юҡ. Былтыр өйгә килгән, ә мин ул ваҡытта йоҡлаған булғанмын. Шуға быйыл иртәрәк килһен ине, тип теләйем. Йәнһүрәттәге Ҡыш бабайҙың сәсе лә, һаҡалы ла, ҡаштары ла ап-аҡ. "Ҡыш бабай - минең кеүек ҡарт бабай", ти олатайым. Ә ни өсөн улай булғас Ҡыш бабай күҙлек кеймәй икән? Күҙе күрмәйенсә, бүләктәрҙе бутап бөтмәһә ярар ине, тип ҡайғырам. Шыршыны күптән ултырттыҡ, башына йондоҙ ҡуйҙыҡ. Йондоҙ янып тормаһа, Ҡыш бабай өйөбөҙҙө тапмай ҡуйыуы бар, шуға уны көнө-төнө яндырабыҙ. Сәлимә АРЫҪЛАНОВА тыңланы.\nКүптәр бынан тиҫтә йылдар элек бер генә Яңы йыл байрамының да "Ант" төркөмөнөң "Яңы йыл" йырынан башҡа үтмәгәнен иҫләйҙер: олоһо ла, кесеһе лә йырланы. 2017 йылды оҙатҡанда уның авторы Алмас Ғафаров менән ҡабат шул йылдарға сәфәр ҡылдыҡ...\nАлмас, "Ҡарһылыу менән бергә Ҡыш бабай идет, Яңы йыл килә беҙгә - значит Новый год!" тигән һүҙҙәр булған йырығыҙ заманында хитҡа әйләнде. Бер яҡтан ҡараһаң, ул башҡорт телен белмәүселәргә пародия ла кеүек, икенсе яҡтан, ул һәр кемдең күңеленә хуш килде...\n- Әгәр мин үҙем сәнғәт кешеһе булмаһам, музыка, ундағы йүнәлештәр, төрҙәр һ.б. тураһында китаптар, сығанаҡтар, энциклопедиялар уҡымаһам, мин дә шулай тип уйлар инем. Әммә сәнғәттә бындай күренештәр күҙәтелә һәм ул ыңғай ҡабул ителә. Мәҫәлән, "Кавказ әсире" фильмында Юрий Никулин солтан тураһындағы йырҙы берәй көнсығыш телендә йырлаһа, ул популяр булмаҫ ине. Ә көнсығыш музыкаһына рус телендә йырлағас, уны барыһы ла белә. Өҫтәүенә, беҙ интернациональ тәрбиә алған быуын, бар халыҡ та тигеҙ һәм тиң, тип үҫтек. Шуға, был йыр илдәге интернационаллектең бер сағылышы ла булды, хатта башҡортса белмәгән кешеләр ҙә уны йырланы. Параллель һүҙҙәрҙе ҡулланыу хатта ниндәйҙер кимәлдә башҡортса белмәүселәр өсөн әлифба булып та торҙо әле. Бының менән нимә әйтмәксемен - башҡорт телен һаҡлайбыҙ, уны үҫтерәбеҙ, тибеҙ икән, төрлө ысулдарҙы ла ҡулланырға кәрәк. Мәҫәлән, концерт менән Күмертау районының бер мәктәбенә саҡырғайнылар, шунда ошо йырҙы башҡарғанда хатта 1-се синыф уҡыусылары ла ҡушылып йырлап ултыра. Ә бит хәҙерге йырҙарҙың күпселеген бөгөн йырлайҙар, иртәгә онотаһың...\nҮҙегеҙҙең бала сағығыҙҙағы Яңы йылдарҙың иң иҫтә ҡалғаны...\n- Мине беренсе тапҡыр Яңы йылда конькиҙа йүгереүсе костюмына кейендерҙеләр. Ул хәҙерге кеүек әҙер түгел - күк төҫтәге ябай спорт костюмы, башта бәйләнгән шапка, муйында шарф. Мин шулай кейенеп, аяҡтарым, ҡулдарым менән конькиҙа шыуған хәрәкәттәр яһарға тейешмен. Шул тиклем килештергәнмендер инде, Ҡыш бабай эргәмә килеп, эй маҡтаны, эй маҡтаны - минең танау күккә сөйөлдө. Ҡыш бабай, тигәс тә, ул замандарҙа башҡорт балалар баҡсаһы булманы, Ҡыш бабай ҙа русса һөйләшә ине.\nӘ үҙегеҙҙе Ҡыш бабай ролендә һынап ҡарағанығыҙ булдымы?\n- Ҡыҙым йөрөгән 240-сы балалар баҡсаһында башҡорт төркөмө бар. Шәп төркөм, тәрбиәселәре лә һоҡланғыс. Шунда бер йыл Ҡыш бабай тапмайбыҙ, тигәс, байрамда ҡатнашырға булдым. Кейендем, һаҡал-мыйыҡ йәбештерҙем. Тамаша башланды, бер ваҡыт ҡыҙым миңә текләп-текләп ҡарай. Мине танырлыҡ түгел, күрәһең, тауыш таныш тойолалыр инде. Шулай уның Ҡыш бабайға шиғыр һөйләр ваҡыты етте. Балаларҙың һәр береһенең эргәһенә сүгәләп, уларҙы ҡосаҡлап тыңлай бит инде олатай. Ҡыҙым минең эргәгә килеп баҫты ла, шым ғына итеп: "Атай, был һинме ул?" - тип һорай. Һуңынан миңә үпкәләп йөрөнө. "Ҡыш бабай ауырып киткән дә, шуға ул һауыҡҡансы мине саҡырҙылар. Балаларҙы байрамһыҙ ҡалдырып булмай бит", - тип саҡ ыңғайлатып алдым.\nҠыш бабай булып эшләү тәжрибәгеҙ бар, ҡабат ошо ролгә инеп, гәзит уҡыусыларға ниндәй теләктәрегеҙҙе еткерерһегеҙ?\n- Иң беренсе һаулыҡ теләр инем. Һаулыҡ булһа - барыһы ла булыр. Икенсенән, уяуыраҡ булырға кәрәк. Телебеҙгә, мәҙәниәтебеҙгә, тарихыбыҙға ҡарата, сөнки, нимә генә тимәйек, күп нәмә үҙебеҙҙән тора һәм үҙебеҙгә бәйле. Әлбиттә, тышҡы сәбәптәр ҙә бар, әммә халҡыбыҙ аҡыл, төплө фекер менән эш итһә, эштәребеҙ алға китәсәк. Шулай уҡ киләсәк быуынға иғтибарлы булырға, уларға дөрөҫ юл күрһәтергә тейешбеҙ. Өсөнсөһө - һәр кем матди хәлен нығытыу тураһында ла уйларға тейеш. Ғөмүмән, был өс йүнәлеш тә бер-береһенә бәйле. Шундай заманда йәшәйбеҙ, аҡса булмаһа - ҡыйын, ҡыйын булһа - кәйеф тә юҡ, дәрт тә юҡ, илһам да юҡ. Ә улар булһын өсөн милләттәштәрем йәш ваҡыттан уҡ киләсәген уйлап, дөрөҫ йүнәлеш алырға, йәш ваҡыттан уҡ алдағы көнөн күҙалларға өйрәнһен ине.\nЯҙылған: 29.12.17 | Ҡаралған: 746


Ирәмәлдә фажиғәгә тарыған малайҙың аяғын ампутациялау ҡурҡынысы янай\nӘле 6 йәшлек Сыңғыҙ Силәбе өлкәһенең иң яҡшы хирургтары күҙәтеүе аҫтында.\nТабиптар фекеренсә, 22 градус һыуыҡта баланың табандары ныҡ туңған һәм ул оҙаҡ ваҡыт дауамында атлай алмаясаҡ. Малайҙың әсәһе әле психологтар ярҙамына мохтаж. Сөнки ҡатын ҡыҙының үлемендә тау эйәһе ғәйепле тип бара. Иҫегеҙгә төшөрәбеҙ, 29 мартта Рамаҙановтар ғаиләһе Оло Ирәмәлдә аҙаша. Уларҙы эҙләүгә ҡотҡарыусылар һәм полиция хеҙмәткәрҙәре йәлеп ителә. Әммә бәләгә тарыусылар бер тәүлектән һуң ғына табыла. Ҡыҙғанысҡа ҡаршы, 14 йәшлек Динәгә ярҙам итергә һуң була. Ҡыҙ өҫтөндәге йылы кейемен ҡустыһына япҡан.


Башҡортостан саҡыра | ГТРК «Башкортостан» — Новости Уфы и РБ\n19 декабря 2019 — 22:45 ГТРК «Башкортостан»\nРеспублика инвестициялар күләме буйынса Рәсәйҙә алдынғы урынға сығырға тейеш. Бының өсөн Башҡортостандың мөмкинлектәре байтаҡ. Был йәһәттән быйыл төбәктә байтаҡ эштәр атҡарылды. Әммә, артабан беҙ тағы ла яҡшыраҡ күрһәткестәргә ирешергә тейешбеҙ. Ошо турала Башҡортостан саҡыра форумында республика етәкселеге белдерҙе. Хәбәрсе. Башҡортостан саҡыра форумының маҡсаты – йылға йомғаҡ яһап республикала эшләгән һәм беҙгә килергә йыйынған инвесторҙар менән уртаҡ бурыстарҙы билдәләү. Бында 500-гә ашыу ҡатнашыусы саҡырылды, уларҙың 300 эре компаниялар ине.\nРеспубликала инвесторҙарға ҙур мөмкинлектәр булдырыла. Мәҫәлән, Рәсәй хөкүмәте менән төбәктә өс айырым иҡтисади зона асыу тураһында килешелде. Уларҙа инвестициялар йәлеп итеүселәргә уңайлы шарттар тыуҙырыла. “Башҡортостан саҡыра” форумы самолет бортын хәтерләтә. Йәғни, билдәле эшҡыуарҙар республика менән танышыу өсөн бортҡа ултырҙы. Башҡортостан башлығы Радий Хәбиров уларҙың унауһы менән шәхсән осрашты. Һәр бер залда айырым темалар буйынса түңәрәк өҫтәлдәр ойошторолдо. Форумдың үҙенсәлеге шунда — инвесторҙар аныҡ тәҡдимдәр менән килде һәм ошонда уҡ килешеүҙәргә ҡул ҡуйылды. Ҡул ҡуйылған килешеүҙәрҙең береһенә ярашлы, Салауат катализатор заводы нигеҙендә яңы ҡоролма төҙөләсәк. Ул силикагель онтағын етештереү менән шөғөлләнәсәк.\nПроекттың ҡеүәте – йылына 2 мең тонна сығарыу. Тағы мөһим контракттарҙың береһе-углерод газын эшкәртеү буйынса ҡоролма төҙөү. Проект быға тиклем инвестиция сәғәтендә ҡаралғайны. Әле инвесторға аукционһыҙ ер бүлеү мәсьәләһе хәл ителә. Форумда республика һәм Рәсәй төбәктәре ведомстволары араһында ла хеҙмәттәшлек тураһында килешелде. Башҡортостандың ауыл хужалығы инвестициялар йәлеп итеү буйынса рекордттар ҡуя. Ике йыл элек республиканың көнъяғына ҙур инвестор инеп, ике малсылыҡ комплексын төҙөкләндерҙе һәм тиңе булмаған яһалма һуғарыу системаһын төҙөттө. Артабан да улар Башҡортостандың төнъяғына сығып, ҙур проекттар өҫтөндә эшләргә йыйына. Уларҙың тәҡдимдәре республика етәкселегендә яҡлау тапты.\nФорумда Бизнесҡа ярҙам инфраструктураһы, индустриаль паркттар, иҡтисади зоналар, үҫеш институттары тигән йүнәлештәр билдәләнде. Уларҙа Республика эшҡыуарҙары ла ҡатнашып, үҙҙәренең фекерҙәре менән бүлеште, коллегаларының тәжрибәһен өйрәнде.Башҡортостан хөкүмәте инвесторҙар йәлеп итеү буйынса ҙур эш алып бара. Ыңғай һөҙөмтәләр бар. Быйыл республика иҡтисадына инвестициялар 15 процентҡа етте. Быға тиклем ундай күрһәткестәр теркәлмәне. Шуныһы ла мөһим – Башҡортостан беренсе тапҡыр Форбс журналына ингән алдынғы эшҡыуарҙарҙы ҡабул итте. Исемлектә иң алдынғы бизнес вәкилдәре бар. Улар ҙа хәҙер республика тураһында хәбәрҙар һәм ҙур ҡыҙыҡһыныу белдерә.Беренсе инвестиция форумына Владимир Познер саҡырылды.\nБилдәле алып барыусы сараның пленар өлөшөндә модератор булды. Унда төбәктең һөҙөмтәле инвестиция сәйәсәтен булдырыу мәсьәләһе ҡаралды. Шуға күрә, форумдың төп өлөшө “Башҡортостан – инвестициялар өсөн уңайлы төбәк” девизы менән үтте. “Башҡортостан саҡыра” форумы юғары кимәлдә үтте тип ышаныслы әйтергә мөмкин. Быны республиканан, Рәсәй төбәктәренән һәм сит илдән килгән инвесторҙар ҙа билдәләй. Башҡортостан саҡыра форумы республикаға инвесторҙарҙың ҡыҙыҡһыныуын арттырыу, Рәсәйҙең һәм сит ил партнерҙары менән эшлекле бәйләнештәрҙе нығытыу маҡсатында ойошторолдо. Сара йыл һайын уҙғарылып, йолаға әйләнеп китәсәк, тип көтөлә.\n11 часов 53 секунды назад


“Шәүрә”не йырлап илатҡан...\n28 Апрель 2020, 22:55\nБыл шәп йырсы ҡайҙа тыуған?\nДубайҙа була был ғәжәп хәл. Әлиә фортепьянола уйнап, мәшһүр “Шәүрә” не йырлап ебәрә. Ете ят телдә яңғыраған аһәңле йыр донъяның төрлө мөйөшөнән килгән күп һанлы милләт кешеләренең күңелен яулап ала. Барыһы ла моң һирпелгән урынға йыйыла, әҫәрләнеп йырҙы тыңлай.\n“Башымды күтәреп ҡараһам, ҡайһы берҙәренең күҙҙәре йәшләнгәнен күреп, күңелем тулышты, – ти был хаҡта Башҡорт дәүләт филармонияһының солисы Әлиә Исҡужина. – Бына ниндәй ғәжәп ҡөҙрәткә эйә башҡорттоң мөғжизәле боронғо йырҙары! Музыка, юғары сәнғәт – тәржемәһеҙ ҙә халыҡ күңелен әсир иткән халыҡ-ара тел. Уның аша теләгән илдә, һәр милләтең күңеленә үтеп инергә булыуын аңланым”.\nБыл шәп йырсы ниндәй төбәктә тыуып үҫкән тиегеҙме? Йәш йырсының ниндәй ҡыҙыҡһыныуҙары бар, нисек йырсы булып киткән? Бәлки, ошо юлды һайлағанға үкенәлер... Былар хаҡында “Шоңҡар” йәштәр журналының яңы ғына табанан төшкән апрель һанында уҡый алаһығыҙ.\nБыл һан да йөкмәткеле һәм уҡымлы яҙмаларға бай. Миллер тотҡоно – яҡташыбыҙ Мөхәмәтулла Ғиззәтуллиндың "Әсир көндәлеген” тыныс ҡына уҡыу мөмкин түгел. Шулай уҡ халҡыбыҙҙың шөһрәтле улы Харис Йосоповтың ғәжәп яҙмышы, Көньяҡ Африкала үҙ яртыһын тапҡан башҡорт ҡыҙы Зәлифә Барлыбаева хаҡында ла уҡып, журнал уҡыусылар үҙҙәренә күп мәғлүмәт алыр. Бынан тыш, Гөлшат Әхмәтҡужинаның, Венер Исхаҡовтың һутлы, бай тел менән яҙылған тормошсан хикәйәләре... Юҡ, башҡаса һанап тормайбыҙ. Бының өсөн үҙегеҙгә баҫманың яңы һанын ҡулығыҙға алыу кәрәк. Шул уҡ ваҡытта киләһе ярты йыллыҡҡа яҙылыу хәстәрен дә күрергә онотмаһағыҙ ине.


«Ҡоторған табуреттар»ҙы автомобилдәргә тиңләнеләр » "Йәшлек" гәзите\nГазета "Йәшлек" » Рубрикалар » «Ҡоторған табуреттар»ҙы автомобилдәргә тиңләнеләр\nБынан ары мопедтар һәм скутерҙарҙы ЮХХДИ-ла теркәү, улар менән идара итеү өсөн водитель танытмаһы алыу мотлаҡ буласаҡ.\nӘйтергә кәрәк, РФ Дәүләт Думаһы депутаттары был законды 2010 йылдан алып өс йыл буйы ҡарағандан һуң өсөнсө уҡыуҙа ҡабул итте. Сәғәтенә 50 км тиҙлектән шәберәк ҡыуа алмаған, йәғни двигатель күләме 50 кубҡа тиклем булған мопед, скутер һәм квадроциклдарҙа документһыҙ йөрөү тыйыласаҡ. Ул ғына ла түгел, яңы закон буйынса мопед, скутер һәм бәләкәй квадроциклдарҙың водителдәре өсөн өр-яңы «М» категорияһы индерелә. Бындай «право»ны 16 йәш тулыу менән алырға рөхсәт ителәсәк.\nЗаконда әйтелеүенсә, кемдең башҡа категориялы танытмаһы бар, уға «М» категорияһына имтихан тапшырыу кәрәкмәй. Шуға күрә автоинспекторҙар, яңы закон ҡәнәғәтһеҙлек тыуҙырмаясаҡ, ә юлдарҙа авариялар һаны кәмейәсәк, тип белдерә.\nЫсынлап та, күп осраҡта скутер йәки мопедҡа атланған үҫмерҙәр, тулы хоҡуҡлы юл хәрәкәте ҡатнашыусылары булһа ла, юл хәрәкәте хәүефһеҙлеге ҡағиҙәләрен белмәй. Яңы закон уларҙы юлда мәғәнәһеҙ үлемдән, аварияларҙан аралаясаҡ. Сөнки ҡар иреү менән юлдар, трассалар мотоцикл эйәрләгән 16 йәше тулыр-тулмаҫ малайҙар менән тула, юлда йөрөү ҡағиҙәләре менән ҡыҙыҡһынып та ҡарамаған йәш водителдәр ҙур тиҙлекте бигерәк ярата. Шунлыҡтан, уларҙы халыҡ телендә «ҡоторған табуреттар» тип атайҙар.\nИке тәгәрмәсле транспорт төрөн магазиндан сығыу менән атланырға була, сикләүҙәр бик аҙ ине – шлем кейергә һәм уң яҡтан йөрөргә тырышырға. Был ҡағиҙәләрҙе һанламаған өсөн штраф та – бер нисә тинлек, хатта иҫерек килеш руль артында тотолғандар 300 – 500 һум штраф менән ҡотолдо. Ләкин яңы закон был етешһеҙлектәрҙе яйға һалмаҡсы – ҡаршы юлға сығыусылар, эскән килеш мототранспорт менән идара итеүселәр танытманан ҡолаҡ ҡағасаҡ.\nТик был яңылыҡтың кире яҡтарын да ҡарап уҙмайынса булмай. «М» категорияһын алыу урынына водителдәр полицейскийҙарҙан ҡасып-боҫоп йөрөйәсәк. Үҫмерҙе документ тикшереү өсөн туҡтатҡанда, танытмаһыҙ водитель ҡасырға маташасаҡ, ә бының юл-транспорт ваҡиғаһына килтереүе көн кеүек асыҡ. Тағы ла мотоциклдар менән бик күп ҡарт-ҡоро файҙалана. Трассаларҙан алыҫта урынлашҡан ауылдарҙа, дачаларҙа ҡулланырға бик уңайлы транспортҡа бер саҡрым ара үтеү өсөн кем танытма алып торһон?\nЯңы законда троллейбус һәм трамвайҙар өсөн айырым категориялар, улар һәм автобус менән идара итеү өсөн йәш буйынса сикләү кеүек яңылыҡтар индерелмәксе. Был транспорт төрҙәренең руле артына ултырыу өсөн водителгә 21 йәш тулыуы шарт. Тағы ла йөк ташыу өлкәһендә үҙгәрештәр индереләсәк, эшкә ялланғанда водителдең мотлаҡ Рәсәй өлгөһөндәге танытмаһы булырға тейеш. Һуңғы йылдарҙа юлдарҙа автобус-маршрут таксиҙарында сит республикаларҙан килгән, телде, юл ҡағиҙәләрен яҡшылап белмәгән водителдәр күбәйҙе. Рәсәй өлгөһөндәге танытмаһыҙ кешене автобус йөрөтөүгә яллаған фирма 50 мең һум күләмендә штрафҡа тарттырыласаҡ.\nГөлсиә МАРАЛБАЕВА, йәйәүле:\n– Тиҙҙән йәйәүлеләр өсөн «П» (пешеход) категорияһын да индермәҫтәр тимә…\nКонстантин МИЧУЕВ, мотоцикл хужаһы:\n– Был законды ғәмәлгә индереп, илдәге коррупцияны ғына үҫтерәсәктәр. Яңы категорияға, башҡалары кеүек үк, танытмаларҙы һатасаҡтар, һатып аласаҡтар, юл тәртибе һаҡсылары «байыясаҡ». Мәҫәлән, кисә минең дуҫым мотоцикл һатып алды, беләһегеҙме, һатыусылар уға нимә тигән: «Двигателенә 49 куб тип яҙылһа ла, ысынында 70, беҙ клиенттарҙы йәлеп итер өсөн кубтарҙы кәметеп һуғабыҙ». Бына шулай.\nАрсений ҒӘЙНЕТДИНОВ, ЮХХДИ инспекторы:\n– Водитель яуаплылығы хаҡында бер ваҡытта ла оноторға ярамай. Юл хәрәкәте хәүефһеҙлеген барлыҡ водителдәр ҙә яҡшы белергә тейеш. Был яңы закон ғәмәлгә инә ҡалһа, юлдарҙа контроль көсәйәсәк, юл-транспортҡа бәйле ваҡиғаларҙың һаны кәмейәсәк. Инспекторҙарға эш күбәйәсәк, әлбиттә, әлегә юл хәрәкәтенә автомобиль водителе законға ярашлы ҡағиҙәләр, мотоцикл водителе үҙ ҡағиҙәләре менән килеп ҡушыла, ошондай ғәҙелһеҙлектәрҙе юҡҡа сығарыу мотлаҡ.\nСығыу ваҡыты 14-05-2013, 12:04 | Ҡаранылар: 830